Minuri/sinhala-corpus-wikipedia huggingface dataset:
C භාෂාව පහත දැක්වෙන ලක්ෂණ වලින් සමන්විත වේ
මූලික ගැලීම් පාලකයන් වන for, if/else, while, switch, සහ do/while යන ඒවාත් ඇතුලත්ව මුලපද (keywords) නිශ්චිත කුඩා ප්‍රමාණයක් පවතී
මූලිකව එක් නාම අවකාශයක් (namespace) පමණක් ඇති අතර භාවිතා කරන්නන් සාදන ලද නාම කිසිම අයුරකින් පවතින මුලපද වලට සමාන නොවිය යුතුය
 +, +=, ++, &,  වැනි ගණිතමය හා තාර්කික කාරකයන් විශාල ප්‍රමාණයක් පවතී
එක් වගන්තියක් තුලදී ආදේශයන් එකකට වඩා වැඩි ගණනක් සිදුකල හැක
කාර්යයන් මඟින් පිටතට නිකුත් කරන අගයන් අනවශ්‍යය අවස්තා වලදී නොසලකා හැරිය හැක
එනම් එම අගයන් භාවිතා කිරීම අනිවාර්යය නොවේ
ස්තිථික, අඩු වශයෙන් බලාත්මක වර්ගයන් (typing) පවතී
එනම් සියලුම දත්ත වලට දත්ත වර්ගයක් පවතින අතර අවශ්‍යය අවස්තා වලදී වර්ගය මාරු කොට භාවිතා කල හැක
උදාහරණයක් ලෙස අකුරක් සංඛ්‍යාවක් ලෙස භාවිතා කල හැකිය
ආකෘතීන් අර්ථ දැක්වීම පහසුය
එනම් අර්ථ දැක්වීමක් ඉදිරිපස “define” යනුවෙන් මුලපදයක් නොයොදයි
තවද කාර්යයක් අර්ථ දැක්වීමේදී “function” යනුවෙන් මුලපදයක් නොයොදන අතර කාර්යයන් පරාමිතීන් සමූහය දැක්වීමට භාවිතාකරන වරහන් මඟින් හඳුනාගනු ලබයි
භාවිතා කරන්නන් මඟින් හඳුන්වා දෙනු ලබන වර්ගයන් (typedef) සහ සංයුක්ත වර්ගයන් භාවිතා කිරීමට හැකිය
විෂමජාතීය සමූහ දත්ත වර්ග (struct) භාවිතා කල හැකි අතර එලෙස සකස් කරන ලද දත්තයන් ඒකක ලෙස භාවිතා කිරීම සිදු කරයි
ආරාවන් අංකනය කිරීම සූචක ගණිතයේ සඳහන් වන පරිදි සිදුවන ද්විතීයක අංකනයකි
විෂම ජාතීය සමූහ දත්ත වර්ග මෙන් නොව ආරාවන් මූලික වස්තූන් (fist-class objects) ගණයට අයත් නොවේ
එනම් ඒවා භාවිතා කිරීම හෝ ඒවාට ආදේශ කිරීම තනි නිර්මිත කාරකයක් (built-in operator) භාවිතයෙන් සිදු කල නොහැක
අර්ථ දැක්වීමේදී Array යනුවෙන් මුලපදයක් භාවිතා නොකරන අතර කොටු වරහන මඟින් ආකෘතීමය වශයෙන් ආරවක් දක්වනු ලබයි
month[11]
Enumerated වර්ගයන් භාවිතා කල හැකි අතර එය enum මුලපදය මඟින් අර්ථ දක්වයි. ඒවා නිඛිල සමඟ අන්තර් පරිවර්තනය සිදුකල හැකි පරිදි නිදහස්ව පවතී
String යනුවෙන් වෙනම දත්ත වර්ගයක් නොමැති නමුත් එය ශුන්‍යය අකුරකින් අවසන් වන අකුරු ආරාවක් මඟින් නිරූපණය කල හැක
දෘඩාංග මට්ටමේ පරිගණය මතක භාවිතය පරිගණය මතකයේ යාන්ත්‍රික ලිපින, සූචක මඟින් පරිහරණය කල හැකි වන පරිදි පරිවර්තනය කිරීම තුලින් සිදුකරයි
කාර්යය පටිපාටි (procedures) එනම් අගයන් භාහිරට නිකුත් නොකරන කාර්යයන් void නිකුතු වර්ගය භාවිතයෙන් අර්ථ දක්වයි. void යනු untyped නිකුතු වර්ගයකි
එනම් වර්ගයක් නොමැති නිකුතු වර්ගයකි
කාර්යයන් වෙනත් කාර්යයන්ට අයත් lexical පරාසය  තුල අර්ථ දැක්වීම සිදුකල නොහැක
පෙර සැකසුම් මඟින් macro අර්ථ දැක්වීම (defines), භාහිර කේත ගොනු ඈදීම (includes) සහ තාර්කික පරිවර්තනයන් (if def) සිදුකිරීම යන දෑ සිදුකරයි
මූලික මොඩියුල භාවිත ආකාරයන්
static සහ extern ගුණාංග භාවිතයෙන් කේත ගොනු වෙනම පරිවර්තනය කර C වැඩසටහන් සමඟ ඈදිය හැකිය
එවිට ඒවායේ අන්තර්ගත කාර්යයන් සහ දත්ත වස්තූන් වැඩසටහන තුල භාවිතා කල හැකි වේ
ආදාන / ප්‍රතිදාන, අකුරු සමූහ භාවිතය, සහ ගණිතමය ශ්‍රිත වැනි සංකීර්ණ ක්‍රියාවන් C භාෂාව තුල ඇති කලින් ලියන ලද කේතයන් හෝ භාහිරින් ලබා ගත් එවැනි කේතයන් භාවිතයෙන් සිදුකරනු ලබයි
C භාෂාව තුල පරිගණක වැඩසටහන්කරණයට අලුතින් එක් වූ වස්තු මූලික වැඩසටහන්කරණ සංකල්පයන් (OOP Concepts) වැනි නූතන ඉහල මට්ටමේ භාෂාවන් වල ඇති ගුණාංග සමහරක් අන්තර්ගත නොවේ
ඉතිහාසය

මුල් ප්‍රවර්ධනයන් 

C භාෂාවේ ආරම්භක ප්‍රවර්ධනයන් 1969 – 1973 අතර කාලයේ දී AT&T බෙල් පර්යේෂණාගරයේදී සිදුවිය
1975 වර්ෂය මෙම ප්‍රවර්ධනයන්ගේ වඩාත්ම නිර්මාණශීලී අවධිය ලෙස රිචී විසින් හඳුන්වයි. මෙම භාෂාව C නමින් හැඳින්වූයේ එහි ගුණාංග B නම් වූ පෙර පැවති භාෂාවකින් සම්භවය ලබා ඇති නිසාවෙනි
කෙන් තොම්සන් ට අනූව නම් C භාෂාව BCPL පරිගණක භාෂාවේ ලඝු කොට තැනූ සංස්කරණයකි
තම සගයන් කිහිප දෙනුකුගේද අදහස් මත PDP-7 මත ක්‍රියාත්මක වූ assembly භාෂාවෙන් ලියන ලද Unix මෙහෙයුම් පද්දතියේ ප්‍රවර්ධනයන් සමඟ C භාෂාවේ සම්භවය තදින් බැඳී තිබිනි
අවස්ථානුකූලව ඔවුන් මෙහෙයුම් පද්ධතිය PDP-11 මතට ගෙන යන ලදි
මතකය බයිට් කොටස් වශයෙන් භාවිතා කිරීමට නොහැකි වීම වැනි PDP-11 හි පැවති සමහර වාසිසහගත ගුණාංග භාවිතා කිරීමට B භාෂාවට නොහැකි වූ බැවින් C භාෂාවේ මුල්ම සංස්කරණයන් ප්‍රවර්ධනය කිරීමට තීරණය කෙරින
Unix මෙහෙයුම් පද්ධතියේ නියම PDP-11 සංස්කරණය assembly භාෂාව භාවිතයෙන් සිදු විය
1973 දී struct වර්ගයන් C භාෂාවට එකතු වීමත් සමඟ Unix කර්නලය නැවත C භාෂාවෙන් ලිවීමට තරම් භාෂාව ප්‍රභල විය
මෙය ලොව මුල්ම assembly නොවූ පරිගණක භාෂාවක් භාවිතා කොට සකස් කරනු ලැබූ මෙහෙයුම් පද්ධති කර්නලය වේ
K&R C 
1978 දී බ්‍රයන් කර්නගාන් සහ ඩෙනිස් රිචී දෙදෙනා විසින් The C Programming Language නම් ග්‍රන්ථය මුල්ම සංස්කරණය ප්‍රකාශයට පත් කරන ලදි
පරිගණය වැඩසටහන්කරුවන් අතර K&R නමින් ප්‍රචලිත වූ මෙය බොහෝ කලක් යන තෙක්ම C භාෂාව සඳහා වූ අවිධිමත් පිරිවිතරක් ලෙස භාවිතා කර ඇත
මෙම ග්‍රන්ථයේ සඳහන් වන C සංස්කරණය K&R C ලෙස සාමන්‍ය ව්‍යවහාරයේ දී හැඳින්වේ
මෙහි දෙවන සංස්කරණය ANSI C ප්‍රමිතීන් ආවරණය වන පරිදි රචනා කර ඇත
ANSI C සහ ISO C 

1970 සහ 1980 අග භාගයන් වලදී mainframe පරිගණක, mini පරිගණක සහ IBM PC ද ඇතුළු ක්ෂුද්‍ර පරිගණක සඳහා වූ ඉල්ලුම ඉහල ගිය අතර ඉහල පරාසයක වෙනස්කම් සහිත එම පරිගණක සඳහා ද C භාෂාවේ සංස්කරණයක් නිර්මාණය කරන ලදි
1983 දී C සඳහා ප්‍රමිති පිරිවිතරක් පිහිටු වීමට X3J11 නමින් කමිටුවක් ඇමරිකානු ජාතික ප්‍රමිති ආයතනය විසින් පත් කලේය
කමිටුව මඟින් Unix නිර්මිතයන් සඳහා භාවිතා කල C භාෂාව සඳහා ප්‍රමිතියක් නිර්මාණය කලේය
එසේ වුවත් Unix හි C පුස්ථකාලයේ අඩංගු විවිධ පද්ධතීන් සමඟ ඈඳිය නොහැකි කොටස 1003 IEEE සේවා කාණ්ඩයට භාර දෙන ලදි
එහි අරමුණ වූයේ 1988 POSIX ප්‍රමිතීන් නිර්මාණය කිරීමයි
1989 දී ANSI X3.159-1989 “C පරිගණක භාෂාව” නමින් C ප්‍රමිතිය ස්ථීර කරන ලදි
C භාෂාවේ මෙම සංස්කරණය ANSI C, ප්‍රමිතිකරණය කල C හෝ සාමන්‍ය ව්‍යවහාරයේ දී C89 ලෙසත් හඳුන්වයි.

1990 දී ANSI C ප්‍රමිතිය ආකෘතිමය වෙනස්කම් සහිතව අන්තර්ජාතික ප්‍රමිති ආයතනය විසින් ප්‍රමිතිකරණය සඳහා ලබා ගන්නා ලදි
එය ISO/IEC 9899
1990 නමින් (සාමන්‍ය ව්‍යවහාරයේ දී C90) ප්‍රමිතිකරණය කරන ලදි
එහෙයින් C89 හා C90 එකම පරිගණක භෂාවක් සඳහා භාවිතා වූ ප්‍රමිතීන් වේ
C99 

ANSI/ISO ප්‍රමිතිකරණ ක්‍රියාවලියෙන් පසුව වසර ගණනාවක් C භාෂා පිරිවිතර සාපේක්ෂව ස්ථීර ලෙස පැවතුනි
1995 දී ප්‍රමිතියේ පවතින සමහර කරුණු නිවැරදි කිරීමටත් ජාත්‍යන්තර අක්ෂර මාලාවට වැඩි දායකත්වයක් ලබා දීමටත් C90 සඳහා පළමු ප්‍රමාණික සංශෝධනය (Normative Amendment 1) සිදුවිය
එය තවදුරටත් 1990 අග භාගයේ දී සංශෝධනය වී ISO/IEC 9899
1999 ලෙස ප්‍රකාශයට පත් කරන ලදි
එම ප්‍රමිතිය සාමන්‍ය ව්‍යවහාරයේ දී "C99" ලෙස හැඳින්වේ
Technical Corrigenda මඟින් එය ද මේ වන විට තුන් වරක් නැවත සංශෝධනය වී ඇත
C11 

2007 දී C භාෂාවේ තවත් සංස්කරණයක් සිදුකිරීම සඳහා කටයුතු ආරම්බ කෙරින
නිල වශයෙන් 2011-12-08 වනදා ප්‍රකාශයට පත් වීමට පෙර එය “C1X” ලෙස හැඳින්විය
මෙහිදී C ප්‍රමිති කමිටුව දැනට පවත්නා නිර්මාණයන් තුල පරීක්ෂා කර නොමැති භාෂාවේ නව අංග භාවිතය සීමා කිරීමට කටයුතු කරන ලදි
පොදු වර්ගයේ macros (type generic macros), නිර්නාමික ආකෘතීන්, වැඩි දියුණු කල යුනිකෝඩ් භාවිතය, අණුක කාර්යයන් (atomic operations), සමාන්තරව ක්‍රියාත්මක කල හැකි ගැලීම් (multi-threading) සහ සීමා පරීක්ෂක ශ්‍රිත (bounds  checked functions) වැනි නව අංග ගණනාවක් C11 ප්‍රමිතියේදී C භාෂාවට හා එහි පුස්ථකාලයට එක් විය
තවද එය C++ පරිගණක භාෂාව සමඟ C භාෂාවේ ගැළපීමද වැඩි දියුණු කරන ලදි
Embedded C 

ඓතිහාසිකව, පරිපථ සඳහා වූ C වැඩසටහන්කරණය, ස්ථීර-ලක්ෂ්‍ය ගණිතය (fixed  point arithmetic), ප්‍රභින්න මතක ගබඩා එකකට වැඩි ගණනක් භාවිතය සහ මූලික ආදාන ප්‍රතිදාන කාර්යයන් වැනි ලක්ෂණ ලබා දීමට ප්‍රමිතිකරණය නොකල දිගු භාවිතා කරන ලදි
2008 දී C ප්‍රමිති කමිටුව, C භාෂාව වර්ධනය කරමින් තාක්ෂණික වාර්ථාවක් පළ කල අතර එමඟින් මෙම ගැටළු වලට විසඳුම් ලෙස සියළුම නිර්මාණයන් පිළිපැදිය යුතු පොදු ප්‍රමිතියක් හඳුන්වා දෙනු ලැබුවේය
එහි ස්ථීර-ලක්ෂ්‍ය ගණිතය (fixed  point arithmetic), නාමික මතක අවකාශ සහ මූලික ආදාන ප්‍රතිදාන දෘඩංග භාවිතය වැනි සාමන්‍ය C භාෂාවේ නොමැති ලක්ෂණ ගණනාවක් අන්තර්ගත වේ
ආකෘතීන්

සංකේත මාලාව 
C භාෂාවේ කේතයන්හි භාවිතා වන අක්ෂර මාලාවට පහත අක්ෂර ඇතුළත් වේ
අක්ෂර
a–z, A–Z, _
සංඛ්‍යාංක
0–9
විරාම ලක්ෂණ
@ # % ^ & * ( ) - + =
" ' < > ,
| / \ { } [ ]
හිස් අවකාශ දැක්වීමට භාවිතා කරන අක්ෂර
space, horizontal tab, vertical tab, form feed, newline

නව පේළියකට යොමු කිරීමේ අක්ෂරය අක්ෂර පේළියක අවසානය දක්වයි
එය තනි අක්ෂරයක් ම වීම අවශ්‍යය නොමැති අතර එකකට වැඩි අවස්ථා වලදී ඒ සියල්ලම C භාෂාව එකක් ලෙස සළකයි
අමතර බහු-බයිට් කේතාංකනය කරන ලද අක්ෂර භාවිතා කල හැකි වුවත් විවිධ පද්ධතීන් සමඟ භාවිතා කිරීමේදී ගැටළු මතු විය හැක
මෑතකදී ප්‍රකාශයට පති කරන ලද C11 ප්‍රමිතිය මඟින් බහු ජාතික යුනිකේත අක්ෂර භාවිතයට අවසර දී ඇති නමුත් \uDDDD  කේතාංකනය (DDDD මඟින් යුනිකේත අක්ෂර සඳහා පොදු භාවිතය දක්වයි උදා
\u4025) භාවිතයෙන් C කේතය පද්ධති අතර පහසුවෙන් භාවිතා කල හැකි පරිදි ලිවිය යුතුය
මෙම අංගය පුළුල්ව නිර්මාණය කර නැත
මූලික C ක්‍රියාත්මක කරවීමේ අක්ෂර මාලාවේ දී alert, backspase හා carriage return සඳහා නිරූපණ අක්ෂර සමඟ C භාෂාවේ භාවිතා කල අක්ෂර ම භාවිතා වේ
මුලපද 
C89 ප්‍රමිතියේ මුලපද (වෙන්කල විශේෂිත තේරුම් සහිත වචන) 32 ඇත
auto
break
case
char
const
continue
default
do

double
else
enum
extern
float
for
goto
if

int
long
register
return
short
signed
sizeof
static

struct
switch
typedef
union
unsigned
void
volatile
while

C99 ප්‍රමිතියේ දී තවත් මුල පද 5 එකතු විය
_Bool
_Complex

_Imaginary
inline

restrict

C11 ප්‍රමිතියේ දී තවත් මුල පද 7 එකතු විය
_Alignas
_Alignof

_Atomic
_Generic

_Noreturn
_Static_assert

_Thread_local

බොහෝමයක් අලුතින් එක් වූ මුලපද underscore සළකුණකට පසුව වූ ඉංග්‍රීසි කැපිටල් අක්ෂරයකින් පසුව ආරම්භ වේ
එයට හේතුව නම් එම ආකෘතීන් සහිත මුල පද කලින් භාෂාවේ නිර්මාණයන් සඳහා C ප්‍රමිති මඟින් වෙන්කර තිබීමයි
මේවා පවතින වැඩසටහනේ ප්‍රභව කේතයන්හි භාවිතා කිරීම කල නොහැකිව තිබූ නිසාම C භාෂා නිර්මාණයන් මඟින් වැඩසටහන්කරණ භාෂාවට මෙම දිගු වල සහභාගීත්වය ලබාදීම ආරම්භ කරන තුරු එමඟින් කිසිඳු බලපෑමක් නොවීය
සමහර සම්මත ශීර්ෂ (headers) මෙවැනි underscore සළකුණු සහිත පද සඳහා සුදුසු තුල්‍ය අර්ථදැක්වීම් (define) සිදුකරයි
කාරකයන් 

C භාෂාව සතුව පොහොසත් කාරකයන් සමූහයක් පවතී
ඒවා සමහරක් ප්‍රකාශනයක් ක්‍රියාත්මක වීමේදී කුමන ආකාරයෙන් සංචාලන සිදුවිය යුතුද යන්නද නියම වශයෙන් සඳහන් කරයි
C භාෂාවේ කාරකයන් පහත පරිදි වේ
ගණිතමය
+, -, *, /, %
ආදේශක
=
ආවර්ධක (augmented) ආදේශක
+=, -=, *=, /=, %=, &=, |=, ^=, <<=, >>=
 බිට් සලකා සිදුකරන තර්කන
, &, |, ^
 බිට් සලකා සිදුකරන තල්ලු කිරීම්
<<, >>
 බූලියන් තර්කන
, &&, ||
 තත්වයන් ඇගයීම
සමානාත්මතාවය පරීක්ෂාකිරීම
==,
=
 කාරයයන් ක්‍රියාත්මක කරවීම
( )
 වැඩි කිරීම් සහ අඩු කිරීම්
++, --
 සාමාජිකයින් තේරීම
, ->
 වස්තු වල ප්‍රමාණය ගණනය කිරීම
sizeof
 පටිපාටිගත සම්බන්දතා
<, <=, >, >=
 සමුද්දේශ සහ (වි)සමුද්දේශ (dereference)
&, *, [ ]
 අනුක්‍රමයන්
,
 අනු ප්‍රකාශන (subexpression) කාණ්ඩ කිරීම්
( )
 වර්ග පෙරැළීම්
(typename)

ගණිතයේ දී මෙන් නොව C භාෂාවේ දී = කාරකය සමානතාවය දැක්වීම වෙනුවට ආදේශ කිරීම සඳහා යොදා ගනී
එය Fortran සහ PL/I භාෂා වල පූර්වාදර්ශයෙන් ලබා ගෙන ඇත
සමානතාවය දැක්වීමට == භාවිතා වේ
එසේ වුවද මෙම කාරකයන් දෙක පටලවා භාවිතා කරන සමහර අවස්තා වලදී C භාෂා පරිවර්ථකය මඟින් කිසිඳු දෝෂ පණිවිඩයක් ලබා නොදෙයි
උදාහරණයක් ලෙස if(a=b+1) යන ප්‍රකාශනයේදී a හි අගය බින්දුවට වඩා විශාලව පවතින තාක් if සඳහා සත්‍යය යන අගය ලැබේ
අමතර වශයෙන් C භාෂාවේ කාරක ප්‍රමුඛතාවය සහජ ඥානය සහිත නොවූවක් වන අතර == සළකුණ & සහ | සළකුණු වලට වඩා තදින් ප්‍රකාශන වලට බැඳී පවතී
එනම් x & 1 == 0 යන්න නිවැරදිව ක්‍රියාත්මක වීමට නම් එය (x & 1) == 0 පරිදි ලිවිය යුතු වේ
"hello, world" උදාහරණ වැඩසටහන 
K&R ග්‍රන්ථයේ මුල්ම සංස්කරණයේ සඳහන් "hello, world" උදාහරණය සෑම පරිගණක භාෂාවකම පාහේ මූලික අරම්බක වැඩසටහන් ආකෘතිය ලෙස භාවිතා කෙරින
මෙහිදී වැඩසටහන මඟින් "hello, world" යන්න පරිගණක තිරය මත දිස්වීම පමණක් සිදුවේ
මුල්ම සංස්කරණය
main()
{
    printf("hello, world\n")
}

ප්‍රමිතිකරණය මඟින් තහවුරු කරන ලද "hello, world" වැඩසටහන
#include <stdio
h>

int main(void)
{
    printf("hello, world\n")
}

මෙහි පළමුවෙන්ම සඳහන් වන #include පෙර සැකසුමෙන් සිදුකරන්නේ එම පේළිය stdio
h නම් ශීර්ෂ ගොනුවෙන් ප්‍රතිස්ථාපනය කිරීමයි
එය භාෂා පරිවර්ථකය මඟින් සිදුකරන කාර්යයකි
h ශීර්ෂ ගොනුවේ printf වැනි මූලික ආදාන ප්‍රතිදාන වලට සම්බන්ඳ කාර්යයන් අර්ථදක්වා ඇත
කෝණික වරහන් මඟින් දැක්වෙන්නේ මෙම ශීර්ෂ ගොනුව සම්මත C ශීර්ෂයන් තිබෙන ස්ථානයේ පවතිනවා යන්නයි
අපගේ වැඩසටහන් පවතින ෆෝල්ඩරයේ පවතින ශීර්ෂ ගොනුවක් මෙලෙස වැඩසටහනට ලබා ගැනීමට උදෘත පාඨ සළකුණු තුල එය ලිවිය යුතුය
ඉන් පසුව දැක්වෙන main නම් වදනින් දැක්වෙන්නේ වැඩසටහනේ ප්‍රධාන කාර්යයේ අර්ථ දැක්වීමයි
වැඩසටහනක ප්‍රධාන කාර්යයට විශේෂ වටිනාකමක් ඇති අතර සෑම විටම වැඩසටහන ක්‍රියාත්මක වීම ආරම්භ කරන්නේ මෙම  ප්‍රධාන කාර්යයෙන් වේ
එහි වරහන් මඟින් ප්‍රධාන කාර්යයට ලබා දෙන පරාමිතීන් නිරූපණය කරන අතර එම පරාමිතීන් වැඩසටහන ක්‍රියාත්මක කරන අවස්ථාවේ දී ලබාදේ
මෙම වැඩසටහනේ void ලෙස දැක්වෙන්නේ එලෙස භාහිරින් පරාමිතීන් වැඩසටහන තුළට ලබා නොගන්නා බවයි.

ආරම්භක සඟල වරහන ප්‍රධාන කාර්යයේ ආරභය දක්වයි.

ඊළඟ පේළියේ දැක්වෙන්නේ printf කාර්යය ක්‍රියාත්මක කරවීමයි
එහිදී එම කාර්යයට “hello, world\n” යනුවෙන් අක්ෂරමය පරාමිතික අගයක් ලබා දී ඇති අතර \n යනු පැනයාමේ සළකුණ (escape sequence) වේ
භාෂා පරිවර්ථන කර්යයේ දී එය නව පේලීයක් ලබා ගැනීමට භාවිතා කරන සළකුණ (new line character) බවට වෙනස් කරයි
printf යනු ලබා දිය හැකි පරාමිතීන් ගණන සීමා කර නොමැති කාර්යයක් වේ
එය printk යන පද්ධති කාර්යය (system call) භාවිතයෙන් සම්මත ප්‍රතිදානය වන පරිගණක තිරය මතට උදෘත ලකුණු අතර ඇති අක්ෂර ඛණ්ඩය ලබා දේ
අවසන ඇති තිත් කොමාව මඟින් එම වගන්තියේ අවසානය දක්වයි.

අවසානයේ ඇති සඟල වරහන මඟින් ප්‍රධාන කර්යයේ අවසානය දක්වයි. මෙහිදී නම් එය මුළු වැඩසටහනේ ම අවසානය වේ
සාර්ථකව ධාවනය වී අවසන් වූ වැඩසටහනක් මඟින් මෙහෙයුම් පද්ධතියට ශුන්‍යය (0) නිකුත් කරන අතර එය වැඩසටහනේ නික්මයාමේ තත්වය (exit code) වේ
මේවාත් බලන්න
Comparison of Pascal and C
Comparison of programming languages
International Obfuscated C Code Contest
List of C-based programming languages
List of compilers#C compilers

සටහන්

යොමුව
වැඩිදුරට කියවීම සඳහා

භාහිර සබැඳි
 ISO C Working Group official website
 comp
c Frequently Asked Questions
 ISO/IEC 9899. Official C99 documents
ANSI C Standard (ANSI X3J11/88-090) (Published 13 May 1988), Third Public Review
 ANSI C Rationale (ANSI X3J11/88-151) (Published 18 November 1988)
 

ඇමෙරිකානු නව නිපැයුම්
C programming language family
C programming language
Cross-platform software
Low-level programming languages
Procedural programming languages
Programming languages created in 1972
Statically typed programming languages
Systems programming languages
පෘථිවයට අදාලව සම්මත ප්‍රධාන දිශා හතරෙන් එකකි
දකුණට විරුද්ධ දිශාව වේ
චුම්භක ධ්‍රැව වලදී හැර පෘථිවය මත අනෙක් ස්ථානවලදී මාලිමාවන් උතුර වෙත යොමුවේ
දිශා
සම්මත සංකල්ප

da
Kompasretning#Nord
ටචිබානා හිගුචි ජපාන මන්ගා (චිත්‍ර කථා)ලේඛිකාවකි
ගොකුයෙන් ඇලිස් හා එම් ටූ එන් නො ෂෝසො ඇගේ නිර්මාණයන්ය
උතුරට විරුද්ධ දිශාව වේ
දිශා
සම්මත සංකල්ප
දස පාරමී සම්පූර්ණ කර තුසිත දෙව්ලොව වැඩ සිටිනා මෛත්‍රී බෝධිසත්ත්වයෝ මේ මහ භද්‍ර කල්පයේ පස්වන බුදුරජාණන් වහන්සේ ලෙස අනාගතයේ පහළ වනු ඇත
අවුරුදු අසුදහසක් ආයු වදාළන උන්වහන්සේ බොහෝ සත්ත්වයන් සසර දුකින් මුදවන්නේය
අවසන් වරට නියත විවරණ ලැබීම
මෛත්‍රී බෝසතාණන් වහන්සේ අවසන් වරට නියත විවරණ ලබන්නේ ගෞතම බුදුරජාණන් වහන්සේගෙන්ය
එලෙස අවසන් වරට නියත විවරණ ලැබීමත් සමඟම උන්වහන්සේගේ පාරමිතා පිරීම අවසන් වන අතර බුද්ධත්වය ලැබීම සඳහා කල යුතු සියලුම කෘත්‍යයන් ඉටු කර අවසන් වේ
ගෞතම බුදුරජාණන් වහන්සේගේ මව වූ මහාමායා දේවිය කළුරිය කිරීමෙන් පසුව උපත ලබන්නේ තව්තිසා දිව්‍ය ලෝකයේ මාතෘ දිව්‍ය රාජයා ලෙස වේ
බුදුරජාණන් වහන්සේ සත්වැනි වස් කාලය ගත කරන්නේ මාතෘ දිව්‍ය රාජයා ප්‍රධාන දෙවියන්ට අභිධර්මය දේශනා කරමිනි
වස් තුන් මාසය අවසන් වූ පසු උන්වහන්සේ "දේවාවරෝහණය" (දෙවියන්ගේ පෙරහරින් වැඩම කිරීම )ලෙස නම් කරන ඒ උත්සව දිනයේදී දෙව්ලොව සිට සංකස්ස පුරයට වැඩම කලේය
මෙහිදී බුදුරජාණන් වහන්සේ  දෙව්ලොව සිට මිහිමතට පා තැබුවේ රන් හිණිමඟකිනි
එකල මෛත්‍රී බෝධිසත්වයෝ සංකස්ස පුරයේ සිරිවඩ්ඪන නම් කෙළෙඹි පුත්‍රයකුව සිටින්නාහ
දේවාවරෝහණ අවස්ථාවේ සිදුවන ගෞතම බුදුරජාණන් වහන්සේගේ සහ සැරියුත් මහ රහතන් වහන්සේගේ විචිත්‍ර ධර්ම සාකච්ඡාව ශ්‍රවණය කරන ඔහු සියලු ගිහි සැප සම්පත් හැර දමා ගෞතම බුද්ධ ශාසනයේ මහණ වන්නේය
මෙසේ පැවිදි දිවිය ගත කරන උන්වහන්සේට දිනක් ඉතා වටිනා සිවුරු දෙකක් පූජා පිණිස ලැබුණි
උන්වහන්සේ එම සිවුරු දෙක තම ප්‍රයෝජනය පිණිස නොගෙන, බුදුරජාණන් වහන්සේ වැඩ සිටි ගන්ධ කුටියේ වියනක් සාදා බුදුරජාණන් වහන්සේට පූජා කරති
එකල්හි බුදුරජාණන් වහන්සේ මෛත්‍රී බෝසතාණන් වහන්සේට අවසන් වරට නියත් විවරණ දීම සිදු කරයි
මෙලොව පහල වීම
සියලුම පාරමිතා පුරා අවසන් වූ මෛත්‍රී බෝසතාණන් වහන්සේ මේ වන විට වාසය කරන්නේ තුසිත දිව්‍ය ලෝකයේය
එය සියළුම මහා බෝසතාණන් වහන්සේලාට පොදු වූ ධර්මතාවයකි
මෛත්‍රී බෝසතාණන් වහන්සේ නැවත මෙලොව උත්පත්තිය ලබන්නේ මිනිස් ආයුෂ අසූ දහසක් වන කල්හිය
එකල්හි බරණැස් නුවර ධන ධාන්‍යයෙන් ආඪ්‍ය වූ කේතුමතී නම් නගරයක් වන්නේය
සංඛ නම් වූ සක්විති රජ කෙනෙක් ඒ නගරය පාලනය කරන්නේය
ඔහුට අර්ථයෙන් ධර්මයෙන් අවවාද අනුශාසන කරන සුබ්‍රහ්ම නම් වූ පුරෝහිත බ්‍රාහ්මණයෙක් සිටින්නේය
එකල්හී සුබ්‍රහ්ම නම් බමුණාට දාව බ්‍රහ්මවතී බැමිණියගේ කුස තුල මෛත්‍රී බෝසතාණන් වහන්සේ ගැබ්ගනී
කුමාර විය සහ ගිහි ගෙයින් නික්මීම (අභිනිෂ්ක්‍රමණය)

උන්වහන්සේ ගිහිගෙයි අවුරුදු දහ අට දහසක් සිටින්නේය
අවසන තම අග බිසව බ්‍රහ්මවර්ධන නම් පුත්කුමරු බිහි කරන දිනයේදී සතර පෙර නිමිති දැක් ගිහි ගෙය පිළිබඳව කලකිරී සියලු සැප සම්පත් හැර දමා උතුම් වූ නිර්වාණ සුවය සොයා යන්නේය
බුද්ධත්වයට පත් වීම සහ මාර පරාජය

සතර පෙර නිමිති දැක ගිහිගෙය හැර යන උන්වහන්සේ පැවිදි බිමට ඇතුලත් වී පැවිදි බවට සුදුසු පරිදි වූ යම් දුකක් වේද එය අනුභව කරමින් උතුම් වූ බුද්ධත්වය ලබා ගැනීමට වෙහෙසෙති
ගිහි ගෙය හැර සතියකට පසු චන්ද්‍රමුඛී නම් අග බිසව දෙන කිරිපිඬු දානය වළඳා නාග ශ්‍රී බෝධී මූලයට පැමිණෙති
උන්වහන්සේ බුදුවීමට උත්සාහ දරනු සැලවන මාරයා සිය
දස බිබ්බරක් මාර සෙනග කැටුව බෝ මැඩ දෙසට පැමිණෙන්නට වත්ම උන්වහන්සේගේ තේජාන්විත භාවය දැක අතිශයින් බියට පත්ව පලායන අතර ඵයට හේතු වනුයේ‍ සොළොසාසංඛ්‍යෙය
කල්ප ලක්ෂයක් පුරා උන්වහන්සේ පිරූ පාරමිතාවන්හි බල මහිමයයි
ඉන්පසු චතුරාංග සමන්නාගත වීර්යයෙන් යුතුව වජ්‍රාසනයේ වැඩ සිට උතුම් වූ බුද්ධත්වයට පත්වන්නාහ
බුද්ධ ශාසනය

මෛත්‍රී බුදුරජාණන් වහන්සේගේ අග්‍ර ශ්‍රාවක වන්නේ අසෝක සහ බ්‍රහ්ම දේව යන මහ තෙරුන් වහන්සේලාය
අග්‍ර උපස්ථායක සහ ධර්ම භාණ්ඩාගාරික වන්නේ සීහ නම් තෙරුන් වහන්සේ නමකි
උන්වහන්සේගේ බුද්ධකාය අසූ අට රියනකි
ආයුෂ අසූ දහසකි
අවුරුදූ දහසක් ධර්ම ප්‍රචාරයෙහි යෙදී සත්වයෝ සසර සැඩ පහරින් එතෙර කරවා අවසන උන්වහන්සේ පිරිනිවන් පාන්නේය
එතෙකින් මේ මහා භද්‍ර කල්පය නිමාවට පත් වෙයි
මෛත්‍රී බෝධිසත්වයන් වහන්සේට පුණ්‍යානුමෝදනාව
කප්ප සත සහස්සානි - සෝලසාපි අසංඛයේ

සම්භරං බෝධි සම්භාරේ - ආගතෝ ජාති ජාතිසු

නියතෝ බුද්ධ භාවාය - භද්දකප්පේ ඉධන්තිමේ

බෝධි සත්ථෝ ච මෙත්තෙය්‍යෝ - පුඤ්ඤං මේ අනුමෝදතු

කල්ප ලක්ෂයක් සහ අසංඛ්‍යෙ දහසයක් මුලුල්ලෙහි ජාතියක් ජාතියක් පාසා බෝධි සම්භාර ධර්ම රැස් කරමින් පැමිණියා වූ මෙම මහා භද්‍ර කල්පයේ අන්තිම බුද්ධාන්තරයෙහි බුදු බව පිණිස නියත වූ මෛත්‍රී බෝධිසත්වයන් වහන්සේද මාගේ පින අනුමෝදන් වෙත්වා
නියත විවරණ ලැබීම යනු යම්කිසි මනුෂ්‍යයෙකු බුද්ධත්වයටපත් වන බවට ස්ථිර වශයෙන්ම කරුණු දැන ගැනීමයි
නියත විවරණ දීම බුදුරජාණන් වහන්සේ නමක් විසින් සිදු කල යුතුමය
බුද්ධත්වය සඳහා පාරමී දම් පුරන අයෙකු ඒ සඳහා බුදුරජාණන් වහන්සේ නමකගෙන් නියත විවරණ ලබාගැනීම අත්‍යවශ්‍ය දෙයකි
එහිදී එම බුදුරජාණන් වහන්සේ ඔහුගේ බුද්ධත්වය පිළිබඳව ස්ථිර වශයෙන්ම කරුණු කාරණා ප්‍රකාශ කරයි
එසේම බුදු සිරිත පිළිබඳව දේශනා කරති
එසේ නමුත් සියලුම දෙනාට එලෙස නියත විවරණ ලබාගැනීම සිදු කල නොහැක
ඒ සඳහා පිරිය යුතු ධර්ම අටක් වෙති
බුද්ධ කාරක ධර්ම

1. මනුෂ්‍යාත්මයක් ලබා තිබීම

නියත විවරණ ලබාගැනීමට බලාපොරොත්තු වන තැනැත්තා මිනිස් ආත්මයක් ලබා තිබීම අනිවාර්යය
මේ අනුව තිරිසන් සතෙකුට නියත විවරණ ලබා ගැනීමට නොහැක
2. පුරුෂයෙකු වීම

ඔහු පුරුෂයෙකුද විය යුතුය
බුදුරජාණන් වහන්සේ දේශනා කර තිබෙන්නේ ශක්‍ර දේවේද්‍රයා, මාරයා, බුද්ධත්වය යන මේ තත්වයන්ට ස්ත්‍රී ආත්ම වලට පත්විය නොහැකි බවය
එම නිසා පුරුෂයෙකු වීම අනිවාර්යය වේ
3. රහත් වීමට තරම් හේතු වාසනා ඇති බව

එම ආත්මයෙහි වුවද රහත් වීමට තරම් හේතු වාසනා ඔහුට තිබිය යුතුය
4. ජීවමාන බුදුරජාණන් වහන්සේ නමක් ඉදිරියේ ප්‍රර්ථනා කිරීම

බුද්ධත්වයට පත් වීමට බලාපොරොත්තු වන තැනැත්තා බුදුරජාණන් වහන්සේ නමක් ඉදිරියේ ප්‍රාර්ථනා කිරිම සිදු කල යුතුය
5. 'පැවිදී වී සිටීම
බුද්ධත්වය ප්‍රාර්ථනා කරන තැනැත්තා පැවිදි බිමට ඇතුලත් වී සිටිය යුතුය
6. අෂ්ට සමාපත්තී උපදවා ගත් ධ්‍යානලාභී කෙනෙක් වීම

7. පාරමිතා ධර්ම පූරණය කිරීමට තරම් හැකියාවක් තිබීම
බුද්ධත්වය පතන තැනැත්තා ඉන්පසු පිරිය යුතු පාරමිතා ධර්ම රාශියකි
එසේම මෙය ඉතාමත් අසීරු කාර්යයකි
එම නිසා එම පාර්මිතා ධර්ම පිරීමට තරම් මහත් වූ ධෛර්යයක් හා කැපවීමක් තිබිය යුතුය
8. බුදුරජාණන් වහන්සේට ජීවිත පරිත්‍යාගයෙන් කටයුතු කිරීම

බුදුරජාණන් වහන්සේ නමක් ඉදිරියේ තම ජීවිතය පුදා කුසල කර්මයක් සිදු කල යුතුය
එවිට බුදුරජාණන් වහන්සේ "මේ පුද්ගලයා මහත් වූ තනතුරක් පතන්නේය" යැයි සිතා තම දිව්‍ය ඥාණයෙන් අනාගතය බලා ඔහුගේ මනෝරථය පූර්ණ වන්නේදැයි වදාරන්නේය
මනොරථය පූර්ණ වන්නේ නම් ඒ කවර කල්හිදැයිද වදාරන්නේය
එසේම එම බුදුරජාණන් වහන්සේගේ බුදු සිරිත වදාරන්නේය
සැප්තැම්බර්
ග්‍රෙගරි දිනදසුනේ දින
අවුරුද්දේ දින
සැප්තැම්බර්
ග්‍රෙගරි දිනදසුනේ දින
1978
ග්‍රෙගරි දිනදසුනේ අවුරුදු
විවෘත පද්ධති අන්තර් සබැඳුම් (Open System Interconnection) ලෙස අරුත් ගැන්විය හැකි මෙය අන්තර්ජාතික ප්‍රමිතිකරන ආයතනය(International Organization for Standerization (ISO)) විසින් 1984 දී, එක් ජාලක සංරචකයක (networking component) සිට තවත් සංරචකයකට තොරතුරු හුවමාරු වන ආකාරය දැක්වීමට ඉදිරිපත් කරන ලද ආකෘතියකි
ජාලගත මෘදුකාංගයක තොරතුරක් ඇතුලු කරන අවස්ථාවේ සිට එය විද්‍යුත් සංඥාවක් බවට පරිවර්ථනය වීම දක්වා ක්‍රියාවලිය ස්ථර (layer) 7ක් මගින් මෙහි විස්ථර කර ඇති නමුත් TCP/IP, IPX වැනි ජාලක ප්‍රොටොකෝල්ස් (network protocol) වලට හොඳින් අනුගත නොවීම නිසා දැනට මෙය බහුලව භාවිතා කරනුයේ ඉගැන්වීම් කටයුතු වලට සහ ජාල වල ගැටලු නිරාකරණය කර ගැනීම සඳහාය
මෙලෙස ජාලයක (network) සිදු වන සංනිවේදන ක්‍රියාවලිය සරල කොටස් 7 කට බෙදා වෙන් කිරීම මගින් OSI ආයතනය බලාපොරොත්තු වූයේ ජාලකරණ ක්‍රියාවලියට සම්බන්ධ පුද්ගලයන්ට ජාලයේ උපාංග අතර දත්ත හුවමාරු වීම සහ පාලනය වීම පිලිබඳව හොඳ අවබෝධයක් ලබාදීම සහ නව ජාලකරණ තාක්ෂණ සහ සම්මුතීන් ඇති වීමට මග හසර පෑදීමයි
ඉතිහාසය

OSI ආකෘතියේ ස්ථර

1 වෙනි ස්ථරය -- භෞතික ස්ථරය
භෞතික ස්ථරය අවම ස්ථරය වේ
මෙම ස්තරය මඟින් භෞතික සම්බන්ධතා සක්‍රිය කිරීමට හෝ අක්‍රිය කිරීමට, ඒවා නඩත්තු කිරීමට සහ ඒවාට ඉහළින් බිටු මාරු කිරීමට යාන්ත්‍රික, විද්‍යුත් සහ වෙනත් ක්‍රියාකාරී මෙවලම් සපයයි
උදාහරණයක් ලෙස මේවා විද්‍යුත් සං, දෘශ්‍ය සං  (ආලෝක මාර්ගෝපදේශ, ලේසර්), විද්‍යුත් චුම්භක තරංග (රැහැන් රහිත ජාල) හෝ ශබ්දය විය හැකිය
මේ සඳහා භාවිතා කරන ක්‍රම සම්ප්‍රේෂණ ක්‍රම ලෙස හැඳින්වේ
භෞතික ස්ථරයට පවරා ඇති උපාංග සහ ජාල සංරචක, උදාහරණයක් ලෙස, ජාල කේබලය සඳහා ඇන්ටෙනාව සහ ඇම්ප්ලිෆයර්, ප්ලග් සහ සොකට්, රිපීටර්, හබ්, සම්ප්‍රේෂකය, ටී-කෑල්ල සහ අවසන් කරන ප්‍රතිරෝධකය (ටර්මිනේටර්) වේ
බිට් හුවමාරු ස්ථරයේ, රැහැන් රහිත හෝ රැහැන් රහිත සම්ප්‍රේෂණ සම්බන්ධකයක් මත ඩිජිටල් බිට් හුවමාරුව සිදු කෙරේ
ස්ථිතික බහුකාර්ය හෝ ගතික බහුකාර්ය මගින් සම්ප්‍රේෂණ මාධ්‍යයක් මෙම ස්ථරයේ බෙදා ගත හැකිය
ඇතැම් සම්ප්‍රේෂණ මාධ්‍යවල පිරිවිතරයන්ට අමතරව (උදා
තඹ කේබල්, ෆයිබර් ඔප්ටික් කේබල්, බල ජාලකය) සහ ප්ලග් සම්බන්ධතා නිර්වචනය කිරීමට අමතරව මේ සඳහා තවත් අංග අවශ්‍ය වේ
ඊට අමතරව, තනි බිට් සම්ප්‍රේෂණය කළ යුතු ආකාරය මෙම මට්ටමින් විසඳිය යුතුය
පරිගණක ජාල වලදී තොරතුරු සම්ප්‍රේෂණය වන්නේ බිට් හෝ සංකේත අනුපිළිවෙලෙනි
තඹ කේබල් සහ ගුවන්විදුලි සම්ප්‍රේෂණයේදී, මොඩියුලේටඩ්, අධි-සංඛ්‍යාත, විද්‍යුත් චුම්භක තරංග යනු තොරතුරු වාහකයන් වන අතර, ෆයිබර් ඔප්ටික් වල නිශ්චිත තරංග ආයාමයක හෝ වැඩි ගණනක ආලෝක තරංග වේ
මොඩියුලේෂන් මත පදනම්ව, තොරතුරු වාහකයන්ට ශුන්‍යය සහ එකක් සඳහා ප්‍රාන්ත දෙකක් උපකල්පනය කළ හැකිවා පමණක් නොව තවත් බොහෝ දේ කළ හැකිය
එබැවින් එක් එක් වර්ගයේ සම්ප්‍රේෂණය සඳහා කේතීකරණයක් අර්ථ දැක්විය යුතුය
මෙය සිදු කරනු ලබන්නේ ජාලයක භෞතික ස්ථරයේ පිරිවිතරයේ උපකාරයෙනි
2 වෙනි ස්ථරය -- දත්ත සම්බන්ධක ස්ථරය 
දත්ත සම්බන්ධක ස්තරයේ කර්තව්‍යය වන්නේ විශ්වාසනීය බව සහතික කිරීමයි, එනම් බොහෝ දුරට දෝෂ රහිත, සම්ප්‍රේෂණය සහ සම්ප්‍රේෂණ මාධ්‍යයට ප්‍රවේශය නියාමනය කිරීම ය
මෙය සිදු කරනුයේ බිට් දත්ත ප්‍රවාහය කොටස් වලට බෙදීමෙනි - රාමු ලෙසද හැඳින්වේ - සහ නාලිකා කේතීකරණයේ කොටසක් ලෙස චෙක්සම් එකතු කිරීම
මේ ආකාරයෙන්, වැරදි කුට්ටි ලබන්නාට හඳුනාගත හැකි අතර ඉවතලන හෝ නිවැරදි කළ හැකිය
කෙසේ වෙතත්, මෙම ස්තරය ඉවතලන කුට්ටි සඳහා අලුත් ඉල්ලීමක් ලබා නොදේ
“දත්ත ප්‍රවාහ පාලනයක්” මඟින් ග්‍රාහකයෙකුට අනෙක් පැත්තට වාරණ යැවිය හැකි වේගය ගතිකව පාලනය කිරීමට හැකි වේ
අන්තර්ජාතික ඉංජිනේරු සංවිධානයක් වන IEEE, දේශීය ජාල සඳහා සම්ප්‍රේෂණ මාධ්‍යයකට තරඟකාරී ප්‍රවේශය නියාමනය කිරීමේ අවශ්‍යතාව දුටුවේය
IEEE ට අනුව, 2 වන ස්ථරය උප ස්ථර දෙකකට බෙදා ඇත
LLC (තාර්කික සම්බන්ධක පාලනය, 2 වන ස්ථරය) සහ MAC (මාධ්‍ය ප්‍රවේශ පාලනය, 2 වන ස්ථරය)
OSI ස්ථර වල පැරණි අර්ථ දැක්වීමක දී, 2 වන ස්ථරයේ බොහෝ මාධ්‍ය ප්‍රවේශ පාලන සංරචක අඩංගු නොවේ
මෙම කාර්යයන් එහි ඉහළ OSI ස්ථර විසින් භාර ගත යුතුය
3 වෙනි ස්ථරය -- ජාලකරණ ස්ථරය
ජාල ස්ථරය (පැකට් මට්ටම හෝ ජාල ස්තරය ලෙසද හැඳින්වේ) රේඛීය-නැඹුරු සේවාවන් සම්බන්ධයෙන් සම්බන්ධතා මාරු කිරීම සහ දත්ත පැකට් ඉදිරියට යැවීම සහ පැකට්-නැඹුරු සේවාවන්හි තදබදය වළක්වා ගැනීම සහතික කරයි [4]
අවස්ථා දෙකේදීම, දත්ත සම්ප්‍රේෂණය සමස්ත සන්නිවේදන ජාලය හරහා ගමන් කරන අතර ජාල නෝඩ් අතර මාර්ග සෙවීම (මාර්ගගත කිරීම) ඇතුළත් වේ
යවන්නා සහ ගමනාන්තය අතර communication ජු සන්නිවේදනයක් සැමවිටම කළ නොහැකි බැවින්, මඟදී ඇති නෝඩ් මගින් පැකට් ඉදිරිපත් කළ යුතුය
ඉදිරියට යැවූ පැකට් ඉහළ ස්ථර කරා ළඟා නොවන නමුත් නව අතරමැදි ගමනාන්තයක් ලබා දී ඊළඟ නෝඩයට යවනු ලැබේ
ජාල ස්ථරයේ වැදගත්ම කාර්යයන් අතර හරස් ජාල ලිපින සැපයීම, මාර්ගගත කිරීම හෝ රවුටින් වගු තැනීම හා යාවත්කාලීන කිරීම සහ දත්ත පැකට් ඛණ්ඩනය කිරීම ඇතුළත් වේ
නමුත් යම් සේවාවක ගුණාත්මකභාවය පිළිබඳ සාකච්ඡා කිරීම සහ සහතික කිරීම ද ජාල ස්ථරයේ ප්‍රේෂණයට අයත් වේ
අන්තර්ජාල කෙටුම්පතට අමතරව, එන්එස්ඒපී ලිපින ද මෙම ස්ථරයට අයත් වේ
සන්නිවේදන ජාලයකට විවිධ සම්ප්‍රේෂණ මාධ්‍ය සහ ප්‍රොටෝකෝල සහිත උප ජාල කිහිපයකින් සමන්විත විය හැකි බැවින්, මෙම ස්ථරයේ උප ජාල අතර ඉදිරියට යැවීමට අවශ්‍ය ක්‍රියාත්මක කිරීමේ කාර්යයන් ද අඩංගු වේ
4 වෙනි ස්ථරය -- ප්‍රවාහන ස්ථරය 
ප්‍රවාහන ස්ථරයේ කාර්යයන් (අවසානය සිට අවසානය දක්වා පාලනය, ප්‍රවාහන පාලනය) දත්ත ප්‍රවාහය ඛණ්ඩනය කිරීම, තදබදය වළක්වා ගැනීම සහ දෝෂ රහිත සම්ප්‍රේෂණය සහතික කිරීම [5] ඇතුළත් වේ
දත්ත ඛණ්ඩය යනු සේවා දත්ත ඒකකයකි, එය සිව්වන ස්ථරයේ (ප්‍රවාහන ස්ථරයේ) දත්ත සංයුක්ත කිරීම සඳහා භාවිතා කරයි
එය 4 වන ස්ථරයේ පාලන තොරතුරු අඩංගු ප්‍රොටොකෝල් අංග වලින් සමන්විත වේ
දත්ත අංශයට 4 වන ස්ථරයේ ලිපිනය ලිපිනය ලෙස පවරා ඇත, එනම් වරාය
දත්ත කොටස දත්ත පැකට්ටුවක 3 වන ස්ථරයේ කොටා ඇත
සන්නිවේදන ජාලයේ ගුණාංග සැලකිල්ලට නොගත යුතු වන පරිදි ප්‍රවාහන ස්ථරය 5 සිට 7 දක්වා ඒකාකාර ප්‍රවේශයක් සහිත යෙදුම්-නැඹුරු ස්ථර ලබා දෙයි
5 වෙනි ස්ථරය -- සැසි ස්ථරය
5 වන ස්ථරය (තාර්කික සම්බන්ධතා පාලනය කිරීම, ඉංග්‍රීසි සැසි ස්ථරය
සැසි ස්ථරය [6], සන්නිවේදන ස්ථරය [7], සන්නිවේදන පාලන ස්ථරය [8]) පද්ධති දෙකක් අතර ක්‍රියාවලි සන්නිවේදනය සහතික කරයි
වෙනත් දේ අතර, ආර්පීසී (දුරස්ථ ක්‍රියා පටිපාටිය ඇමතුම) ප්‍රොටෝකෝලය මෙහි සොයාගත හැකිය
සැසිවාරයේ බිඳවැටීම් හා ඒ හා සමාන ගැටළු සමඟ කටයුතු කිරීම සඳහා සංවිධානාත්මක හා සමමුහුර්ත දත්ත හුවමාරුවක් සඳහා සැසි ස්තරය සේවා සපයයි
මෙම අරමුණු සඳහා, නැවත ආරම්භ කිරීමේ ස්ථාන, ඊනියා චෙක්පොයින්ට්ස් හඳුන්වා දී ඇති අතර, සම්ප්‍රේෂණය ආරම්භයේ සිටම නැවත ආරම්භ කිරීමකින් තොරව ප්‍රවාහන සම්බන්ධතාවයක් අසමත් වීමෙන් පසු සැසිය නැවත සමමුහුර්ත කළ හැකිය
6 වෙනි ස්ථරය -- සමර්පන ස්ථරය 
ඉදිරිපත් කිරීමේ ස්තරය මඟින් දත්ත මත පදනම් වූ නිරූපණය (උදා
ASCII, EBCDIC) ස්වාධීන ස්වරූපයක් බවට පරිවර්තනය කරන අතර එමඟින් විවිධ පද්ධති අතර කෘතිමව නිවැරදි දත්ත හුවමාරුව සක්‍රීය කරයි
දත්ත සම්පීඩනය සහ සංකේතනය වැනි කාර්යයන් 6 වන ස්ථරයට අයත් වේ
එක් පද්ධතියක යෙදුම් ස්ථරයෙන් යවන ලද දත්ත වෙනත් පද්ධතියක යෙදුම් ස්ථරයට කියවිය හැකි බව ඉදිරිපත් කිරීමේ ස්තරය සහතික කරයි
අවශ්‍ය නම්, පද්ධති දෙකටම තේරුම් ගත හැකි දත්ත ආකෘතියක් භාවිතා කරමින් ඉදිරිපත් කිරීමේ ස්තරය විවිධ දත්ත ආකෘති අතර පරිවර්තකයෙකු ලෙස ක්‍රියා කරයි, ඒඑස්එන් 1 (සාරාංශ සින්ටැක්ස් අංකනය)
7 වෙනි ස්ථරය -- යෙදුම් ස්ථර 
සේවා, යෙදුම් සහ ජාල කළමනාකරණය
යෙදුම් ස්තරය යෙදුම් සඳහා කාර්යයන් සපයයි
මෙම ස්තරය පහළ ස්ථර වලට සම්බන්ධතාවය තහවුරු කරයි
දත්ත ආදානය සහ ප්‍රතිදානය ද මෙම මට්ටමින් සිදු වේ
යෙදුම් ඒවා ස්ථරයට අයත් නොවේ
සේවා පිවිසුම් ලක්ෂය යනු පැමිණෙන රාමුවක්(Frame) හැසුරුවීමට භාවිතා කල යුත්තේ කුමන ප්‍රොටොකොල් එක දැයි තීරණය කිරීමට භාවිත කරනු ලබන දත්ත  ආකෘතියකි
SAP හඳුන්වා දෙනුයේ OSI ආකෘතියත් සමඟය
ජාලකරණ, පරිවහන හා සැසි ස්ථර අතර හෝ සප්ත ස්ථර ආකෘතිය තුල වූ වෙනත් ස්ථර අතර සංනිවේදන ක්‍රියාවලිය මෙමගින් අර්ථ දැක්වේ
නිදසුනක් ලෙස IEEE 802.15.4 හි PD SAP හෝ PLME-SAP හි මධ්‍ය පිවිසුම් පාලක (Media Access Controll(MAC)) ස්ථරය භෞතික ස්ථරයෙන් සේවා ඉල්ලා සිටීමේදී සිදුවන සංනිවේදන ක්‍රියාවලිය සැලකිය හැකිය
දඟරිත යුගලන (Twisted Pair) කේබලය සකසා ඇත්තේ එකිනෙකට එකතු කර දඟර ගසන ලද පරිවරනය කල ‍රැහැන් කීපයක් එකතු කිරීමෙනි
මෙසේ යුගලනය කිරීමේ අරමුණ වනුයේ විද්‍යුත් චුම්භක නිරෝධනය අහෝසි කිරීමයි
ජුමොන්විල් ග්ලෙන් හි සටන ප්‍රංශ ඉන්දියානු යුද්ධයේ ආරම්භක සටන ලෙසින් සංකේතවත් වෙයි
එය 1754 මැයි 28 වැනිදා යටත්විජිත බ්‍රිතාන්‍ය හා ප්‍රංශ හමුදාව අතර (නූතන පෙන්සිල්වේනියා ප්‍රාන්තයේ) සිද්ධ වූවකි
ප්‍රංශ හමුදාවේ අණ දෙන නිලධාරියා වූයේ ජෝසෆ් කුලොන් ඩ ජුමොන්විල් නැමැත්තා ය
ජෝර්ජ් වොෂිංටන් හා වර්ජීනියා මිලීෂියා භටයන් හතළිස් දෙනෙක් සමඟ එකතු වූ ස්වදේශී ඉන්දියානු ගෝත්‍රික නායක ටැනචැරිසන් ඇතුළු පිරිස එහි යටත්විජිත බ්‍රිතාන්‍ය වෙනුවෙන් ජය ලබති
එවක ලුතිනන් කර්නල්වරයෙකු වූ ජෝර්ජ් වොෂිංටන් යටතේ පැමිණි වර්ජීනියා මිලීෂීයා හමුදාව මේ පළාතේ මහා තණ පිට්ටනිය නමින් හැඳින් වූ ස්ථානයේ කඳවුරු බැඳ සිටියේය
බාග රජ්ජුරුවෝ යන නාමය දැරූ ටැනචැරිසන් නම් ස්වදේශී ඉන්දියානුවා තම ගෝත්‍රික කණ්ඩායමේ සහාය ජෝර්ජ් වොෂිංටන් ඇතුළු කණ්ඩායම වෙත ඉදිරිපත් කළේය
ඔහු කුඩා කාලයේ දී ඔහුගේ පියා ප්‍රංශ භටයන් අතින් මරුමුවට පත් වී යැයි සැලකේ. ඔහු පසු කාලයක දී කියන්නේ ප්‍රංශ භටයන් ඔහුගේ පියා තම්බා අනුභව කළා කියාය
ඉතිහාස වාර්තා වල ටැනචැරිසන් සඳහන් වෙන්නේ 1747 කාලයේ දී ය
ඔහු අයිරකුවා ස්වදේශී ඉන්දියානු කවුන්සිලය වෙතින් බ්‍රිතාන්‍ය්‍යන් හා ගණුදෙනු වලට වරම් ලැබූවෙකු යැයි සැලකේ.

ඔහායෝ ගඟ දිගේ පහළට ප්‍රංශ හමුදාව ඒම වැළැක්වීම සඳහා බලකොටු තනන්නට සූදානම් වන ජෝර්ජ්ට සුදුසු තැන් කියා දෙන්නේ ටැනචැරිසන් ය
ටැනචැරිසන් විසින් වසර දෙකක් තිස්සේ සුදුසු යැයි කියා තිබි දෙබළය වෙත වොෂිංටන් ළඟා වෙද්දී එතැන ප්‍රංශ අය විසින් ඩුකෙස්නි බලකොටුව ඉදිකර හමාර බව හේ දකියි
එහි දී ඉහළින් අණ එනතෙක් වොෂිංටන් ඇතුළු පිරිස මහා තණ පිට්ටනියේ නවාතැන් ගනිති
1754 මාර්තු 27 වැනිදා ප්‍රංශ භටයන් එහි එන බව කියමින් ටැනචැරිසන් වොෂිංටන් වෙත පණිවුඩයක් එවයි. ඔවුන් පහර දෙන්නට පෙර ඔවුන්ට පහර දිය යුතු යැයි ටැනචැරිසන්ගේ උවදෙස විය
ඔවුන්ට නොදැනෙන්නට ඔවුන්ගේ නැවතුම් ස්ථානයට කඩා පැන පහර දෙන වොෂිංටන් ඇතුළු පිරිස හැම පැත්තෙකින් ම වටලා දුන් හදිසි ප්‍රහාරය නිසා වෙඩි උණ්ඩ උරුහන්බානා සේ හැම අත ගිය බවත්, ඒ ශබ්දයේ යම් මනරම් බවක් තිබියා යැයි ද ජෝර්ජ් වොෂිංටන් ලියූ ලිපියක සඳහන් වෙයි
ඒ ජෝර්ජ් වොෂිංටන්ගේ මුල් ම සටන විය
සටනේ දී ප්‍රංශ සොල්දාදුවන් නව දෙනෙකු මිය ගියා යැයි ද, තුවාල ලැබූ ජුමොන්විල් ඇතුළු විසිඑක් දෙනෙකු සිරභාරයට ගත්තා යැයි ද සටහන් වෙයි
තුවාල ලබා සිටි ජුමොන්විල් වෙත වොෂිංටන් යුද්ධයේ යටත්වෙන කොන්දේසි කතාබහට ළං වෙනවාත් සමඟ එතැනට පැමිණි ටැනචැරිසන් විසින් ජුමොන්විල් මරා දමයි
ඔහුගේ හිසේ හිසකෙස් සහිත සම ගලවා මොළය අතට ගත් බව කියැවේ
org/wiki/Battle_of_Jumonville_Glen
නවීන විද්‍යාත්මක ක්‍රමය (හෙවත් විද්‍යාත්මක ක්‍රමය) යනු පවතින දැනුමක් නිවැරදි කිරීම, පවතින දැනුම ඒකාබද්ධ කිරීම හෝ නව දැනුම නිර්මාණය කිරීම පිණිස යම් සංසිද්ධියක් විමර්ෂණය කිරීම පිණිස යොදාගන්නා නවීන විද්‍යාත්මක ශිල්පක්‍රම වල එකතුවයි. ගැටළුව හොඳින් සොයා බලා නිසි පදනමක් ඇතිව, තාර්කිකව පිළිතුරක් ලබාගන්න ක්‍රමයකි
විද්‍යාත්මක ක්‍රමයේ ඉතිහාසය 
වසර සිය ගණනක් පුරාවට විද්‍යාත්මක දැනුම සඳහා කල විශ්ලේෂණ රාශියක ප්‍රතිපලයක් ලෙස විද්‍යාත්මක ක්‍රමය ලොවට හෙලිදරව් විය
වාර්ථා වී ඇති අන්දමට 1627-1697 කාලයේ ජීවත් වු ඉතාලි ජාතික භෞතිකඥයකු වු ෆ්‍රැන්සිස්කෝ රේඩි නැමැත්තා තමයි මුලින්ම විද්‍යාත්මක ක්‍රමය අනුගමනය කරමින් පරීක්ෂණයක් සැලසුම් කරන ලද්දේ
ඔහු විද්‍යඥයෙක් ලෙස මෙන්ම වෛද්‍යවරයෙක්, කවියෙක් හා රචකයකු ලෙසද කටයුතු කර තිබෙනවා
රේඩි විසින් පරීක්ෂණ සැලසුම් කරන ලද්දේ ස්වයංසිද්ධ ජනන වාදය ට එරෙහිවයි.
පුරාණයේ වසර සිය ගණනක් පුරා මිනිසුන් ව්ශ්වාස කලේ අජීවී ද්‍රව්‍ය වලින් ඕනෑම අවස්ථාවක ජීවීන් හට ගත හැකි බවයි. ස්වයංසිද්ධ ජනන වාදය ලෙස හැඳින්වෙන්නේ මෙම විශ්වාසයයි
උදාහරණයක් විදිහට ගතහොත් දිරාපත් වන රෙදිපිළි, පිදුරැ වැනි දේ වලින් මීයන් කැරපොත්තන් වැනි ජීවීන් බිහිවන බවයි. මේ මතය බිඳ හෙලීමට හැකි වුනේ රේඩි විසින් අරඹන ලද විද්‍යාත්මක පරීක්ෂණ වැඩිදුරටත් දියුණු කිරීමෙනි
රේඩි පරීක්ෂණ මෙහෙයවුයේ දිරාපත්වන රෙදි කෑලි ඇසුරෙන් නම් නොවේ
කුණු වන මස් වලින් පණුවන් බිහිවන බවට තිබූ මතය බිඳහෙලීමටයි ඔහු පරීක්ෂණ සැලසුම් කලේ
ඔහු ගොඩනැගු කල්පිතය තමා වටපිටාවේ සිටින මැස්සන් කුණු වන මස් මත බිත්තර දැමීමෙන් පණුවන් ඇතිවේ යන්න
එය පරීක්ෂා කිරීමට බඳුන් දෙකකට කුණු වන මස් දමා එකක් වාතයට විවෘතවත් අනෙක මුද්‍රා තබාත් දින කීපයක් තිබෙන්නට හරින ලදී
එවිට විවෘත බඳුනේ පමණක් පණුවන් හටගෙන ඇතිබව නිරීක්ෂණය කිරීමෙන් ඔහුගේ මතය සනාථ විය
ගැටළු විසඳාගැනීම සඳහා විද්‍යාත්මක ක්‍රමය භාවිත කිරීම එදා සිට අද දක්වාම විවිධ කෙෂ්ත්‍රයන්හි භාවිතයට ගනු ලබයි
විද්‍යාත්මක ක්‍රමයේ මුලික පියවර 
විද්‍යාත්මක ක්‍රමයේ මුලික පියවර පහක් ඇත
ගැටළුව හඳුනා ගැනීම
ගැටළුව විශ්ලේෂණය කිරීම
කල්පිතය ගොඩනැගීම
පරීක්ෂණය පැවැත්වීම
අවසාන නිගමනයකට එලඹීම
සටහන්  
1.  අ
ස උසස් පෙළ ජීව විද්‍යා විශය නිර්දේශයේ ඇත්තේ විද්‍යාත්මක ක්‍රමය ලෙසයි
අදාළ 

නවීන විද්‍යාත්මක ක්‍රමය
විද්‍යාව
ජීව විද්‍යාව
රසායන විද්‍යාව
භෞතික විද්‍යාව
විද්‍යාත්මක ක්‍රමය
ප්‍රකාශ තන්තුවක් හරහා එක් ස්ථානයක සිට තවත් ස්ථානයකට තොරතුරු සම්ප්‍රේෂනය කිරීමේ ක්‍රියාවලිය ප්‍රකාශ තන්තු සන්නිවේදනයලෙස හැඳින්වේ
මෙහිදී තොරතුරු මූර්ජනය කිරීම සඳහා භාවිතා කරනුයේ ප්‍රවාහක විද්‍යුත් චුම්භක තරංගයකි
එය අධෝරක්ත හෝ දෘශ්‍ය තරංගයක් විය හැකිය
විදුලි යොත් හරහා කරනු ලබන සංනිවේදනයට වඩා මෙහි ඇති විශේෂ වාසි නම්, නිරෝධනයට ලක් වීමේ හැකියාව ඉතා අවම වීම සහ ක්ෂය වීම අවම වීමයි
එමනිසා තඹ භාවිතා කල විදුලි යොතකට වඩා වැඩි දුරකට හානියකින් තොරව තොරතුර සම්ප්‍රේශනය කල හැකිය
දිගු දුර දත්ත සන්නිවේදනය සඳහා ප්‍රකාශ තන්තු භාවිතය අතිශය ජනප්‍රිය එබැවිනි
මෙහි ඇති අවාසිය වන්නේ ස්ථාපනය කිරීම අපහසු වීම සහ මෙකී ප්‍රකාශ තන්තු කේබල සහ උපාංග මිල අදික වීමයි
ඉතිහාසය
ප්‍රකාශ තන්තු පිලිබඳ මූලික අදහස 1942 දී පමණ ඇති වුවත් ප්‍රකාශ තන්තු සන්නිවේදනයේ මූලික අඩිතාලම දැමුවේ ඇලෙක්සැන්ඩර් ග්‍රැහැම් බෙල් සහ ඔහුගේ සඟයා වූ චාල්ස් සම්නර් විසින් බව පොදුවේ වන පිලිගැනීමයි
මෙහිදී ප්‍රකාශ තන්තු භාවිතා නොකෙරුන නමුත් ඔවුන් නිපද වූ ෆොටෝෆෝන් නම් උපකරණයේ පාරනායකය ලෙස ප්‍රකාශ ඇටවුමක් සකස් කිරීම ආලෝකය දත්ත සංනිවේදනය සඳහා භාවිතා කිරීමට යොදාගත හැකිය යන මූලික අදහස ලොවට දැනෙන්න ගත්තේ ඉන් පසුවය
ප්‍රකාශ තන්තු සාර්ථකව නිපදවන ලද්දේ 1970 දී කෝර්නිං ග්ලාස් වර්ක්ස් නම් ආයතනය විසිනි
එහිදී 20 dB/km ශක්ති හානියක් සහිතව තොරතුරු යැවීමට ඔව්නට හැකියාව ලැබිනි
1975 දී පලමු වානිජමය ප්‍රකාශ තන්තු සංනිවේදන ජාලයගොඩනගන ලද අතර 0.8m තරංග ආයාමයකින් යුතු GaAs අර්ධ සන්නායක ලේසර් භාවිතා කෙරිනි
මෙය පුනරාවර්තක (Repeaters)රහිතව 45 Mbps වේගයකින් 10 km දුරකට යවනු ලැබීය
</p> <p>1977දී General Telephone and Electronics ආයතනය ලොව පලමු ප්‍රකාශ තන්තු ඔස්සේ වන සජීවී දුරකතන සංවාදය 6Mbps වේගයක් සහිතව සම්ප්‍රේශනය කරන ලදි
දෙවන පරපුරේ ප්‍රකාශ තන්තු සංනිවේදනය 1980 දී හඳුන්වා දුන් අතර 1981 දී තනි ආකාර තන්තු තාක්ශණය භාවිතා කරන ලදි
1987දී 1.7 Gbps වේගයකින් පුනරාවර්ථක රහිතව 50 km  දුරකට සඥා යැවිය හැකි විය
තෙවන පරපුරේදී ශක්ති හානිය 0.2dB/km දක්වා අඩු කරන ලද් අතර 0.2 Gbps වේගයකින් පුනරාවර්ථක රහිතව 100 km  දුරකට සඥා යැවීය
සිව්වන පරපුරේදී ප්‍රකාශ වර්ධක (Optical Amplifier) තාක්ශණයද හඳුන්වා දුන් අතර 2001 දී 10 Tbps වේගයක්ද, 2006 දී 14 Tbps වේගයක්ද සහිතව සන්නිවේදන කාර්යයේ යෙදීමට ප්‍රකාශ තන්තු තාක්ශණය දියුණු වී තිබුනි
භාවිතා වන උපකරණ 
ප්‍රකාශ තන්තු සන්නිවේදනයේදී උපාංග ඉතා විශාල වශයෙන් භාවිතා වන අතර මූලික වශයෙන් සම්ප්‍රේශක,ප්‍රකාශ තන්තු, කේබල්, ආදායක, දෘශ්‍ය වර්ධක, පුනරාවර්ථක සලකිය හැකිය
සාමාන්‍ය පරිඝනක ජාල පිහි‍ටුවීමට ප්‍රකාශ තන්තු භාවිතා නොකරන අතර කේබල් මෙන්ම මෙහි භාවිතා වන අනිත් උපාංග වර්ගද මිල අධික වේ
මෙහි දක්වා ඇති ඒවාට වඩා බොහෝ විට මෙම උපාංග වල මූලික ගුණාංග පදනම් කර නිපදවාගත්  ඒවාය
සම්ප්‍රේශක 
මෙහිදී සිදුවන්නේ විද්‍යුත් සඥාවක් ආලෝක සඥාවක් බවට පරිවර්ථනය වීමයි
තොරතුරු ‍රැගත් විද්‍යුත් සඥාව කේබලය හරහා යැවිය හැකි ආලෝක ස්ඵන්ද බවට පරිවර්ථනය වීම මෙහිදී සිදුවේ
මෙලෙස ආලෝකය බවට පරිවර්ථනය කිරීමට බොහෝ විට භාවිතා කරන්නේ ලේසර් ඩයෝඩ සහ ආලෝක විමෝචක ඩයෝඩයි
ප්‍රකාශ තන්තු කේබල් 
ප්‍රකාශ තන්තු කේබල් ප්‍රධාන වශයෙන් වර්ග 2කි
තනි-ආකාර දෘශ්‍ය කෙඳිති වර්ගය
     බහු-ආකාර දෘශ්‍ය කෙඳිති වර්ගය
මෙහි බහු ආකාර කෙඳිති වර්ගය සාපේක්ශව ලාභදායී වන මෙහි ඝනකම මයික්‍රෝන 62.5-125 අගයක් වේ
ආලෝකය විසරණය වීම වැඩි වීම නිසා මෙහි ශක්ති හානිය සාපේක්ෂව වැඩිය
තනි-ආකාර දෘශ්‍ය කෙඳිති වර්ගයේ ඝනකම මයික්‍රෝන 10 ට වඩා අඩු බැවින් විසරණය මගින් ශක්ති හානි වීම අවම වේ
එනිසා වැඩි දුරකට සඥා සම්ප්‍රේශනය කල හැකි අතර බහු ආකාර කෙඳිති වර්ගයට වඩා මිල අධික වේ
සාමාන්‍යයෙන් තනි ආකාරය 5-10 km දුරකින් පිහිටන WAN (Wide Area Network) 2ක් එකට සම්බන්ධ කිරීම වැනි ක්‍රියාවන්ටය
පුනරාවර්ථක 
ආලෝක සඥාවක් ලෙස ලැබෙන තරංගයේ ශක්තිය යම් තාක් ප්‍රමාණයකට හානි වූ පසු තවත් වැඩි දුරකට පැහැදිලි ලෙස සම්ප්‍රේශනය කරවීම සඳහා ආලෝක තරංගය පලමුව විද්‍යුත්  සඥාවක් බවට හරවා අනතුරුව එම විද්‍යුත් සඥාව වර්ධනය කොට එය ආලෝක සඥාවක් බවට පත් කිරීම මෙහි කර්තව්‍යය වේ
ප්‍රකාශ වර්ධක 
ඉතා විශාල දුරකට ආලෝකට මගින් දත්ත සම්ප්‍රේශනයේදී ආලෝක තරංගයේ ශක්තිය හානි වීම නිසා එය දුර්වල වේ
අවිට එය නැවත වර්ධනය කිරීම අවශ්‍ය වන අතර ඒ සඳහා භාවිතා වන ක්‍රමවේදයන් අතර ප්‍රකාශ වර්ධක එක් ප්‍රභේදයකි
මෙහිදී පුනරාවර්ථක වලදී මෙන් මෙය නැවත වරක් විද්‍යුත් සඥාව බවට හරවා වර්ධනය කොට පසුව ආලෝකය බවට හැරවීම වෙනුවට කෙලින්ම ආලෝක සඥාව වර්ධනය කිරීමයි
මේ සඳහා විවිධාකාර භෞතික න්‍යායයන් භාවිතා කෙරේ
ආදායක 
ආලෝක සඥාවක් ලෙස ගමනාන්තයට ලඟා වූ තරංගය, ආපසු විද්‍යුත් තරංගය බවට පරිවර්ථනය කර ජාලයට ලබා දීම මෙහි දී සිදු වේ
ජාලකරණය
තොරතුරු තාක්ෂණය
පොදු ජන එක්සත් පෙරමුණ හෙවත්  පොදු පෙරමුණ (පොපෙ) යනු 1994 දී ඇරඹුනු ශ්‍රී ලංකාවේ දේශපාලන පක්ෂ පෙරමුණකි
එය පහත පක්ෂ වලින් සමන්විත විය
ශ්‍රී ලංකා නිදහස් පක්ෂය
 ලංකා සම සමාජ පක්ෂය
 ශ්‍රී ලංකාවේ කොමියුනිස්ට් පක්ෂය
 ශ්‍රී ලංකා මහජන පක්ෂය
 බහුජන නිදහස් පෙරමුණ
 දේශ විමුක්ති ජනතා පක්ෂය
 ප්‍රජාතන්ත්‍රවාදී එක්සත් ජාතික පෙරමුණ
ශ්‍රී ලංකාවේ 12වන පාර්ලිමේන්තුව යනු 2001 දෙසරම්බර් 5 දින පැවැති 2001 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වයක් හා සමගින් පැවැති ශ්‍රී ලංකාවේ පාර්ලිමේන්තුවෙහි රැස්වීමකි
පාර්ලිමේන්තුව පළමු වරට රැස්වූයේ  2001 දෙසැම්බර් 19 දිනදී වන අතර එය පූර්ණ කාලයට පෙර 2004 පෙබරවාරි 7 දිනදී විසුරුවා හැරිණි
මැතිවරණය

12වන පාර්ලිමේන්තු මැතිවරණය 2001 දෙසැම්බර් 5 දින පැවැත්විණි
අළුතින් තැනුණු විපක්ෂ සන්ධානයක් වන එක්සත් ජාතික පෙරමුණ (එජාපෙ), ආසන 225 අතුරින් ආසන 109 ක් දිනා ගනිමින් පාර්ලිමේන්තුවෙහි විශාලතම කණ්ඩායම බවට පත් විය
බලයේ සිටි පොදු පෙරමුණ (පොපෙ) ආසන 77 ක් දිනා ගත්තේය
ජනතා විමුක්ති පෙරමුණ (ජවිපෙ) ආසන 16 ක් දිනා ගත් අතර දෙමළ පක්ෂ අතර අළුතින් තැණුනු සන්ධානයක් වූ දෙමළ ජාතික සන්ධානය (දෙජසං) ආසන 15 ක් දිනා ගත්තේය
කුඩා පක්ෂ ඉතිරි ආසන 8 දිනා ගත්තේය
ප්‍රතිඵල

නව පාර්ලිමේන්තුව දිවුරුම් දුන්නේ 2001 දෙසැම්බර් 19 දිනදීය
එම්. ජෝසප් මයිකල් පෙරේරා කථානායක ලෙසින් නිතරඟයෙන් තේරී පත් විය
පොපෙ විසින් කිසිවකු නම් කිරීම ප්‍රතික්ෂේප කිරීම නිසා නියෝජ්‍ය කථානායක තනතුර පුරප්පාඩුව පැවතිණි
සිරි අන්ද්‍රහැන්නදි නියෝජ්‍ය කාරක සභා සභාපති ලෙසින් නිතරඟයෙන් තේරී පත් විය
රජය

තමන්ගේම පක්ෂ නාමය යටතේ තේරී පත්වූ ශ්‍රීලංමුකො මන්ත්‍රීවරුන් පස් දෙනාගේ සහය සහිතව රජයක් පිහිටුවීමට එජාපෙ සමත් විය (දිස්ත්‍රික්ක තුනක් තුල ශ්‍රීලංමුකො තරග කලේ තමන්ගේම නම යටතේ වන අතර අනෙකුත් සෑම දිස්ත්‍රික්කයන්හීම එජාපෙ හා එක්ව තරග කලේය)
2001 දෙසැම්බර් 9 දිනදී, ජනාධිපති චන්ද්‍රිකා කුමාරතුංග විසින් නව අග්‍රාමාත්‍ය ලෙසින් එජාපෙ නායක රනිල් වික්‍රමසිංහ පත් කෙරිණි
ඇමතිවරුන් 24 දෙනෙකු, ව්‍යාපෘති ඇමතිවරුන් 28 දෙනෙකු සහ නියෝජ්‍ය ඇමතිවරුන් 8 දෙනෙකුගෙන් සමන්විත රජයෙහි ඉතිරිය, 2001 දෙසැම්බර් 12 දිනදී දිවුරුම් දෙන ලදි
1978 දී විධායක ජනාධිපති ධූරය හඳුන්වාදීමෙන් අනතුරුව ශ්‍රී ලංකාව තුල සැලකිය යුතු කාල පරිච්ඡේදයක් පුරාවට දේශපාලනික සහවාසය සිදුවීම 12වන පාර්ලිමේන්තුව තුල දක්නට ලැබිණි
විශේෂිත වශයෙන් කැරලිකාර දෙමළ කොටි හා සමගින් සාම ක්‍රියාදාමය ක්‍රියාත්මක කල ආකාරය පිළිබඳව ඇතුළු බොහෝ කාරණා අරභයා  ජනාධිපති කුමාරතුංග සහ අගමැති වික්‍රමසිංහ අතර මත ගැටුම් ඇති විය
2003 නොවැම්බර් මාසය මුලදී අගමැති වික්‍රමසිංහ රටින් බැහැරව සිටි අතරතුර දේශපාලනික ආතතිය උග්‍ර තත්ත්වයකට පත්වූ අතර, ජනාධිපති කුමාරතුංග විසින් පාර්ලිමේන්තුවේ සභාවාරය අවසන් කොට, හදිසි අවස්ථාවක් ප්‍රකාශයට පත් කොට, අගනුවර වීදි මත හමුදා බල ඇණි යොදවා වැදගත් අමාත්‍යාංශ තුනක පාලන බලය සියතට ගත්තාය (ආරක්ෂක, අභ්‍යන්තර කටයුතු සහ මාධ්‍ය)
ජනාධිපති කුමාරතුංගගේ පක්ෂය මෙන්ම විපක්ෂ පොදු පෙරමුණෙහි ප්‍රධාන කොටසද වූ  ශ්‍රී ලංකා නිදහස් පක්ෂය සහ ජනතා විමුක්ති පෙරමුණ එක්ව 2004 ජනවාරි 20 දිනදී එක්සත් ජනතා නිදහස් සන්ධානය (එජනිස) නම්වූ නව දේශපාලන සන්ධානයක් පිහිටුවා ගත්හ
එයට දින කිහිපයකට පසු එනම් 2004 පෙබරවාරි 7 දිනදී  නියමිත ආයු කාලය සම්පූර්ණ වීමට වසර හතරකට කිට්ටු කාලයක් තිබීයදීත් ඇය විසින් පාර්ලිමේන්තුව විසුරුවා හැරියේ පාර්ලිමේන්තුවෙහි බහුතරයක සහය රජය සතුව තිබියදීය
පක්ෂය /සන්ධාන අනුබැඳිය වෙනස්කිරීම්

මරණ සහ ඉල්ලා අස්වීම් 
12වන පාර්ලිමේන්තුව තුල පහත දැක්වෙන මරණ හා ඉල්ලා අස්වීම් සිදුවිය
2002 ජූනි 5
මුරුගේසු සිවසිත්තම්පරම් (දෙජාසං-ජාතික) මිය ගියේය
ඔහු වෙනුවට කදිර්ගාමතම්බි තුරෙයිරත්නසිංහම් (දෙජාසං-ජාතික) පත් කෙරිණි
මන්ත්‍රීවරු

ආශ්‍රිත
කිසියම් මූලද්‍රව්‍යයකින් හෝ සංයෝගයකින් පදාර්ථ විනිවිද යා හැකි හෝ වායූන් අයනීකරණයට ලක් කල හැකි විකිරණ ස්වයංසිද්ධව විමෝචනය වීමේ ක්‍රියාවලිය  විකිරණශීලීතාව ලෙස හැඳින්වේ
ආශ්‍රිත
 විකිරණශීලී ක්ෂය වීම

විකිරණ අංශු
විකිරණශීලීතාව
තාලයකට ගායනා කරන පද වැලක්  සිංදුවක් හෙවත් ගීතයක් නම්වේ
මෙහිදී බොහෝ විට සංගීත භාණ්ඩද වාදනය කෙරේ
ආශ්‍රිත ලිපි
 සංගීතය

සිංදු
ලෙක්සින්ග්ටන් හා කොන්කෝර්ඩ් සටන් යනු ඇමෙරිකන් විප්ලවීය යුද්ධයේ පළමු හමුදාමය සටන් වූහ
1775 අප්‍රේල් 19 වැනිදා බ්‍රිතාන්‍ය ඇමෙරිකාවේ ප්‍රාන්ත 13 විසින් මහා බ්‍රිතාන්‍ය හමුදාවේ 700 කට පමණ එරෙහිව (නූතන මැසචූසෙට්ස් ප්‍රාන්තයේ දී) සිද්ධ වූවකි
බ්‍රිතාන්‍ය හමුදාපති තෝමස් ගේජ්ට රහස් ඔත්තුකරුවන් වෙතින් කොන්කෝර්ඩ් නැමති ගමේ මැසචූසෙට්ස් මිලීෂියාවගේ අවි ආයුධ ගබඩාවක් ඇති බව දැනගන්නට ලැබේ
තමනට පහර වැදෙන්නට පෙර රහසින් ගිහින් එය වටලා අවි ආයුධ බ්‍රිතාන්‍ය යටතට ගැනීමට ඔහු අපේක්ෂා කළේය
එහෙත් බ්‍රිතාන්‍ය හමුදාවේ රතු කෝට් සොල්දාදුවන්ගේ හැසිරීම නිරීක්ෂණය කරන්නට කොන්කෝර්ඩ් වලට නුදුරින් වූ බොස්ටන් නගරයේ දේශප්‍රේමී යටත්විජිත වැසියන් වූහ
රිදී කර්මාන්තයේ නියැළි පෝල් රිවියෙර් නැමැත්තා එවක දේශප්‍රේමී ව්‍යාපාරය සහ නිදහස් පුත්‍රයන් යැයි හැඳින්වූ සංවිධාන වල සාමාජිකයෙකි
රහසින් ගමන් අරඹන්නට සූදානම් වන බ්‍රිතාන්‍ය හමුදාවේ හැසිරීම දැකි පෝල් රිවියෙර් මැදියම් රැයේ බොස්ටන් සිට ලෙක්සින්ග්ටන් වෙත අසු පිටින් ගොස් අවදානම ගැන අනතුරු ඇඟවූයේය
බ්‍රිතාන්‍ය හමුදාව පැමිණෙද්දී ඔවුන්ව පරාජයට සූදානම් වී සිටීමට යටත්විජිත අරගලකරුවන්ට හැකිවුණි
බ්‍රිතාන්‍ය අරමුණ

තෝමස් ගේජ් යටතේ 1775 දී මුළු උතුරු ඇමෙරිකාවේ ම වූයේ අටදාහක් පමණ සොල්දාදුවන්ය
ඉන් තුන්දහස් පන්සියයක් පමණ සේනාංක නමයක් යටතේ මැසචූසෙට්ස් හි සිටිය ද බොස්ටන් නගරයෙන් බැහැර මැසචූසෙට්ස් ප්‍රාන්තයේ එතරම් පාලන බලයක් ඔවුනට නොතිබුණි
නව එංගලන්තය නමින් හැඳින්වෙන ඊසාන දිග ඇමෙරිකන් ප්‍රාන්ත වල වැසියන් යෙදෙන බදු කැරලි නවත්වන්නට ඔහු ලන්ඩනයෙන් තවත් විසිදාහක සොල්දාදුවන් ඉල්ලා සිටියේය
බ්‍රිතාන්‍ය හමුදාවේ සොල්දාදුවන් රතු කෝට් හැඳ සිටි නිසා "රතු කෝට්" යැයි ද නම් වූහ
ඔවුන් රැගෙන ගියේ "බ්‍රවුන් බෙස්" නමින් ජනප්‍රිය වූ අගිස්සේ උල් තුඩු පිහියක් ඇති 'මස්කට්' වර්ගයේ වූ තුවක්කුවකි
වෙඩි බෙහෙත් උණ්ඩ හැටක් බැගින් ද එක අයෙකුට නිර්දේශ විය
1775 අප්‍රේල් 14 වැනිදා ඔහුට රාජ්‍ය ලේකම් විලියම් ලෙගෙ නොහොත් ඩාට්ත්මත් හි අර්ල් වෙතින් ලැබි අණ වූයේ පළාතේ සඟවා ඇති අවි ආයුධ සොයාගෙන කැරලිකාර අරගලකරුවන් සිරගත කරන්නට කියාය
විශේෂයෙන් ම ඔවුන්ට උවමනා වූයේ සැමුවෙල් ඇඩම්ස් හා ජෝන් හැන්කොක් යන කැරලිකරුවන් දෙදෙනා ය
අප්‍රේල් 18 වැනිදා උදෑසන හමුදාපති ගේජ් විසින් අශ්වාරෝහකයන් විසිදෙනෙක් මේජර් මිචෙල් යටතේ යවන්නේ ඇඩම්ස් හා හැන්කොක් දෙදෙනා ඉන්නා තැන් සොයා බලන්නට ය
ඔවුන් වෙනදා පළාතේ සැරිසරන සොල්දාදුවන් මෙන් නොව වෙනස් ආකාරයකින් හැසිරෙන බව මිලීෂීයාවේ ඔත්තුකරුවන් නිරීක්ෂණය කළහ
බ්‍රිතාන්‍ය හමුදාවේ 700 ක් පමණ සොල්දාදුවන් ගියේ ලුතිනන් කර්නල් ෆ්‍රැන්සිස් ස්මිත් යටතේ ය
ඔහුට  අප්‍රේල් 18 වැනිදා සවස හමුදාපති තෝමස් ගේජ් වෙතින් ලැබුණ අණ වූයේ ඒ ආඥාව ගමන පිටත් වූවාට පසු කියවන්නට කියාය
එහි වූයේ කොන්කෝර්ඩ් නගරයට ගොස් අවි ගබඩා තම බාරයට ගෙන විනාශ කර දමනු කියාය
කිසිම පුද්ගලික දේපලකට හානියක් නොකරන්න යැයි ද එහි ලියා තිබුණි
ඇමෙරිකන් නිදහස් අරගලය ගැන බ්‍රිතාන්‍ය අධිරාජ්‍ය්‍යට වැටහීමක් නොතිබුණි
හුදෙක් එය යුදමය සටනක් හැටියට සැලකූ බ්‍රිතාන්‍යන් එහි දේශපාලන හා සංස්කෘතික වූ පැතිකඩ නොසලකා හැරීම යුද්ධයේ පරාජයට හේතු විණ
යටත්විජිත ඇමෙරිකානු සූදානම

ඇමෙරිකන් කැරලිකරුවන්ට විලියම් ලෙගෙ විසින් හමුදාපති ගේජ් වෙත එවන ආඥාව දැනගන්නට ලැබෙන්නේ ලන්ඩන් නුවර සිටි ඔත්තුකරුවන් ගෙන්
එනම්, ගේජ් දැනගන්නටත් පෙර ඔවුන් එය දැන සිටියහ
බොස්ටන් හි පදිංචිකරුවන් වූ සැමුවෙල් ඇඩම්ස් හා ජෝන් හැන්කොක් එවිට තම නිවෙස් වලින් පළා ගොස් සැඟවී සිටියේ ලෙක්සින්ග්ටන් හි හැන්කොක්ගේ ඥාති නිවසකය
බොස්ටන් වලින් බ්‍රිතාන්‍ය රතු කෝට් හමුදාව පිටත් වෙන්නට පෙර මහ රෑ ගමන් කළ පෝල් රිවියෙර් ගැන පසුකාලයක හෙන්රි වැඩ්ස්වර්ත් ලොන්ග්ෆෙලෝ නම් ගද්‍ය රචකයා කවියක් ලියුවේය
"අහන්න මගේ දරුවෙනි එවිට ඔබට ඇසේවි
පෝල් රිවියෙර් ගේ මැදියම් රෑ ගමන ගැන
හැත්තෑපහේ අප්‍රේල් මාසයේ දහඅට වැනිදා
අද එකෙකුදු නොමැත ජීවතුන් අතර
ඒ වැදගත් දිනය සහ වසර මතකයේ ඇති අයෙක්
"

ඇමෙරිකන් මිලීෂියාවට තිබුනේ 'බ්‍රවුන් බෙස්' තුවක්කු, 'බ්ලන්ඩර්බස්' නම් වූ තුවක්කු සහ වෙනත් සොයාගත හැකි ඕනෑම අවියකි
ඔවුන් අතර ස්වේච්ඡාවෙන් සටන් වදින්නට ආ ගම්වැසියන් බොහොමය වගා කටයුතු වල හා වෙළඳ ව්‍යාපාරයන් හි නිරත වූ අයයි
මිලීෂීයාවට අමතර ව මිනිත්තුවක කාලයක දී සටනක් සඳහා සූදානම් විය හැකි පුද්ගලයන් වූ නිසා ඔවුනට 'මිනිත්තු මිනිසුන්' යැයි ද නමක් වැටී තිබුණි
ලෙක්සින්ග්ටන් සටන

කොන්කෝර්ඩ් ගම බලා එන අතරතුරේ දී මේජර් පිට්කෙයර්න් යටතේ වූ රතු කෝට් හමුදාව ලෙක්සින්ග්ටන් හි දී මිලීෂියාව හා ගැටුණහ
මුළු රාත්‍රියක් ඔවුන් එනතුරු බලාගෙන සිටි ලෙක්සින්ග්ටන් මිලීෂීයාවට ඔවුන් දකින්නට ලැබෙන්නේ 1775 අප්‍රේල් 19 වැනි දා හිරු උදාවත් සමඟිනි
බක්මන් තැබෑරැමෙන් එළියට ආවේ මිලීෂීයාවේ අසූ දෙනෙකි
ගම මැද්දේ ඔවුන් පේලී ගැසි සිටිය දී පාර දෙපැත්තේ 40-100 ත් අතර අය සටන නැරඹුවා යැයි ද සඳහන් ය
මිලීෂීයාවේ නායකයා වූයේ ජෝන් පාකර් නැමති ප්‍රංශ ඉන්දියානු යුද්ධයේ සටන් වැදි පළ පුරුදු භටයෙකි
එහෙත් ඔහු ක්ෂය රෝගයෙන් පීඩා විඳියෙක් සේ ම කන් ඇසීමේ දුර්වලතාවයකින් ද පෙළුනෙකි
පේලි ගැසුන මිලීෂීයාවේ නව දෙනෙකුගේ වාසගම් වූයේ හැරින්ග්ටන් යැයි ද, හත් දෙනෙක් ඇතුළු එහි සාර්ජන්ට්වරයා ද මුන්රෝ යන වාසගමින් ද, පාකර් වාසගම ඇති හතර දෙනෙක් ද, ටිඩ් යන වාසගම ඇති තුන් දෙනෙක් ද, ලොක් නම් වාසගම ඇති තිදෙනෙක් ද, රීඩ් නම් වාසගම ඇති තිදෙනෙක් ද වී යැයි ද කියැවේ
එහි රැස් වී සිටි හතරෙන් එකක් යම් විදියකින් කපිතාන් වූ ජෝන් පාකර්ට යම් ඥාති සබඳතාවයක් තිබියෙන් පෙනෙන්නේ එය ඉතා කුඩා ගමක් වූ බවයි. ඔවුන් මිනිත්තු මිනිසුන් සංවිධානයට අයිති අය සේ සැලකුනේ නැත
ළඟට එද්දී තමන්ට වඩා වැඩි පිරිසක් බ්‍රිතාන්‍ය හමුදාවේ සිටි බව දැකි ජෝන් පාකර් තම ඥාතීන්ව සටනට බිලි දෙන්නට කැමති වූයේ නැත
යුද්ධයක් නිල වශයෙන් ප්‍රකාශ වී නොතිබි අතර කොන්කෝර්ඩ් ගමේ අවි ගබඩා සඟවා ඇති බව ද හේ දත්තේ ය
මීට කළින් ද මෙවැනි ගවේෂණ වලට බ්‍රිතාන්‍ය රතු කෝට් සොල්දාදුවන් පැමිණ අවි ආයුධ සොයාගත නොහැකිව හිස් අතින් ගිය බවත් හේ දත්තේ ය
ඒ නිසා ඔහු තම හමුදාව පේලි ගැසුවේ සටන් කරන්නට නොව තමන් ද ඉන්නා බව පෙන්වන්නට ය
"වෙනතක යන්න එපා
වෙඩි නොතැබුවොත් වෙඩි තියන්න එපා, ඒත් ඔවුන්ට ඕනෑ යුද්ධයක් නම්, ඒක පටන් ගන්නේ මෙතැන දී," යනුවෙන් ජොන් පාකර් කියන ලද බව අද එහි දකින්නට ඇති ස්මාරකයක කොටා ඇත
එහි දී බ්‍රිතාන්‍ය හමුදාවේ අයෙක් (මේජර් පිට්කෙයාර්න් යැයි සැලකේ) අසිපත ලෙලවමින් ඉදිරියට එද්දී රැස් වූ සෙනඟට විසිර යන්න යැයි අණ දීමත්, අවි ආයුධ බිම තියන්න යැයි අණ දීමත් සමඟින් කපිතන් ජෝන් පාකර් තමන්ගේ මිලීෂීයාවට විසිර ගෙදර යන්න අණ දුන් බව කියැවේ
එහෙත් රැයක් පුරා අවදියෙන් එනතෙක් බලාගෙන සිටි හතුරාගේ ප්‍රමාණය නොදැක, නොසන්සුන් වූ මිලීෂීයා භටයන් ට ඔහු කියූව ඇසුනේ නැත
ටික දෙනෙක් හෙමිහිට විසිර ගියහ
එහෙත් කිසිවෙක් අවි බිම තැබුවේ නැත
පිට්කෙයර්න් සහ පාකර් දෙදෙනාම තම භටයන්ට වෙඩි නොතබන්න යැයි අණ දුන්නත් කවුදෝ තුවක්කුවක් පත්තු කළේය
එම පළමු උණ්ඩය ආවේ අවට රැස් වී බලා සිටි යටත්විජිත වැසියෙක් ගෙන් යැයි ද, තවත් වාර්තාවකට අනුව එය බ්‍රිතාන්‍ය හමුදාවේ අශ්වාරෝහක භටයෙක් ගෙන් යැයි ද කියැවේ
දෙපැත්තේ ම අය කිව්වේ එය ආවේ අනිත් පැත්තෙන් කියාය
එහි දී ඇමෙරිකන් යටත්විජිත වැසියන් අට දෙනෙකු මරුමුවට පත් විය
දහ දෙනෙකු තුවාල ලැබූහ
එක් බ්‍රිතාන්‍ය සෙබලෙකු තුවාල ලැබූහ
කර්නල් ස්මිත් සමඟින් ආ බල ඇණියට වෙඩි වැදෙන සද්දය ඇසිණ
එහෙත් එවිට සටන අවසන් වී තිබිණ
යටත්විජිත මිලීෂීයාව විසිර ගියෙන් සටනේ ජයෙන් දිරිගත් බ්‍රිතාන්‍ය බල ඇණි දෙකම එකතු වී කොන්කොර්ඩ් බලා ගියේ නියෝගයේ ඉතිරි කොටස ක්‍රියාත්මක කරනු පිණිස ය
කොන්කෝර්ඩ් සටන 

ලෙක්සින්ග්ටන් සටනින් පළා ගිය මිලීෂීයාව මහා මාර්ග වල ගමන් නොකර වතු පිටි මැද්දෙන් හා කැලෑව තුලින් ගමන් කර කොන්කෝර්ඩ් වැසියන්ව රතු කෝට් පැමිණෙන්නට පෙර අනතුරු අඟවා සූදානම් කරන්නට සමත් වූහ
ඔවුන් ගමෙන් සියළු ස්ත්‍රීන් හා දරුවන් ව ඉවත් කළහ
ලෙක්සින්ග්ටන් වලින් ආ මිනිත්තු මිනිසුන් කොන්කෝර්ඩ් අය හා එකතුව රතු කෝට් සොල්දාදුවන් පිළිගන්නට සූදානමින් සිටියහ
යටත්විජිත මිලීෂීයාවේ නායකයා වූයේ කර්නල් ජේම්ස් බැරෙට් ය
බ්‍රිතාන්‍ය හමුදාවේ 800 ක සොල්දාදුවන් කොන්කෝර්ඩ් ගමට පිවිසෙද්දී කර්නල් ස්මිත් හමුදාව දෙකකට වෙන් කළේ හමුදාපති ගේජ් වෙතින් ලැබි අණ ක්‍රියාවට නංවනු පිණිස ය
දහ වැනි රෙජිමේන්තුව දකුණු පාලම  ආරක්ෂා කළේ කපිතාන් මුන්ඩි පෝල් යටතේ ය
කපිතාන් පාර්සන්ස් යටතේ සේනා හතක් විය
එහි සොල්දාදුවන් සියයක් පමණ වූහ
ඔවුන් උතුරු පාලම ආරක්ෂා කළහ
උතුරු පාලමෙන් ඔබ්බෙහි වූ අවි ආයුධ සඟවා ඇතැයි ඔත්තුව ලැබුණු බැරෙට්ගේ ගොවිපොළ වෙත කපිතාන් පාර්සන්ස් සේනා හතරක් රැගෙන ගියේය
සේනා දෙකක් මාර්ගය ආරක්ෂාවටත්, තවත් සේනාවක් පාලම ආරක්ෂාවටත් යෙදවිණ
ඒවා වූයේ එතරම් යුද අත්දැකීමක් නොතිබි කපිතාන් වෝල්ටර් ලෝරී යටතේ ය
තමන් වටලා සිටිනා බව දැනගත් කපිතාන් ලෝරී කර්නල් ස්මිත් වෙත පණිවුඩයක් යැව්වේ තව පිරිසක් අවශ්‍ය යැයි කියාය
කොන්කෝර්ඩ් හි ඒෆ්‍රහයිම් ජෝන්ස්ගේ තැබෑරුමට පිවිසි රතු කෝට් හමුදාවට එහි භූමියේ වළලා තිබූ කාල තුවක්කු සොයා ගත හැකි විය
ඒවා විනාශ කර දමන්නට ඔවුන් සමත් වූහ
තුවක්කු සවිකරන ගැල් වලට ගිනි තබද්දී අහලක වූ රුස්වීම් ස්ථානයක් ද ගිනිබත් විය
සොල්දාදුවන් එහි ගිනි නිවන්නට ද සහාය දුන් බව කියැවේ
යටත්විජිත වැසියන් පිටි බැරල් සියයක් හා ලුණු දමන ලද මස් සමඟින් මස්කට් තුවක්කු සඳහා වූ රාත්තල් පන්සිය පනහක වෙඩි උණ්ඩ ද බ්‍රිතාන්‍ය හමුදාවට සොයාගත නොහැකි වන පරිදි අවට පොකුණකට හලන ලද බව සඳහන් ය
බ්‍රිතාන්‍ය හමුදාවට සොයාගත හැකිවූයේ කාල තුවක්කු පමණි
ඔවුන් ඉතා විනීතව හැසිරී තැබැරූම් වලින් ආහාර පාන ගෙන ඒවායේ බිල්පත් ගෙවූ බව ද කියැවේ
කර්නල් ජේම්ස් බැරෙට් යටතේ මිනිත්තු මිනිසුන් වෙතින් සෑදුන කණ්ඩායම් පහක් ද, මිලීෂීයාවෙන් හැදි කණ්ඩායම් පහක් ද ඇක්ටන්, කොන්කෝර්ඩ්, බෙඩ්ෆර්ඩ් සහ ලින්කන් නම් ගම්මාන වලින් එකතු වී සිටියහ
යටත්විජිත කැරලිකරුවන්ට හාරසියයක් පමණ පිරිසක් සිටියහ
පාලම ආරක්ෂා කරන කපිතන් ලෝරීට වූයේ 90-95 ක පිරිසකි
කර්නල් බැරෙට් තම මිලීෂීයාවට කියා තිබුනේ තමන් පළමුවෙන් වෙඩි නොතියන්නට කියාය
ඔවුන් පෙරගමන් එද්දී කපිතාන් ලෝරී ඇතුළු පිරිස තමන්ගේ සහායට බ්‍රිතාන්‍ය හමුදාව නොඑන බව දැක පළා යන්නට පටන් ගති
බ්‍රිතාන්‍ය හමුදාවේ එක සොල්දාදුවෙක් පාලමේ ලීයක් ගැලවූයේ යටත්විජිත අයගේ පෙරගමන් වළකාලනු පිණිස ය
එහෙත් තමන්ට දේපල හානියක් නොකරන්න යැයි අණක් ලැබී නිසා මේජර් බට්‍රික් ඔවුනට එය කරන්නට එපා යැයි හඬ ගෑවේය
මෙහි දී අනපේක්ෂිත වැටලීමට ගොදුරු වූයේ ඔවුන් ය
මෙවර මුල් වෙඩි පහර වැදුනේ බ්‍රිතාන්‍ය හමුදාවේ විඩාවෙන් තැතිගත් සොල්දාදුවෙක් වෙතින් යැයි කිසිත් සැකයක් නැතිව සටහන් කරන්නේ කපිතාන් ලෝරී විසින්ම ය
ඔහුට නවත්වා ගන්නට නොහැකි වූ වෙඩි පහරවල් හුවමාරු විය
ඇක්ටන් වලින් පැමිණි මිනිත්තු මිනිසුන් දෙදෙනෙක් වූ ඇබ්නර් හොස්මර් සහ අයිසැක් ඩේවිස් දෙදෙනා තුවාල ලැබ එසැණින් මරණයට පත්වූහ
මුහුණට මුහුණ ලා සිටි ඔවුන් අතර පරතරය යාර පනහක් (මීටර 46) පමණ වෙද්දී ඔවුන් සටන් වැදෙන්නට පටන් ගත්හ
තමනට වඩා වැඩි පිරිසක් සිටිනා බවත්, තම හමුදා නායකයන් සටන මෙහෙයවන දුර්වල ආකාරයත් දුටු බ්‍රිතාන්‍ය සොල්දාදුවන් කලබල වී තුවාල ලැබුවන් ද දමා පළා ගියහ
කපිතාන් ලෝරී විසින් තව පිරිස උවමනා යැයි එවන ලද පණිවිඩය ලුතිනන් කර්නල් ස්මිත් වෙත ලැබෙන්නේ ඒ අවස්ථාවේ දී ය
ඔහුට පළාතේ හුවමාරු වූ වෙඩි හඬ ද ඇසුණි
සිය සේනාංක දෙක රැගෙන ඔහු ද උතුරු පාලම වෙත ආවේය
මඟ දෙපස පළා යන සේනාංක ඔවුනට දැක ගන්නට හැකිවිණ
මිනිත්තු මිනිසුන් පෙළ ගැසී සිටිනා බව දැක ලුතිනන් ස්මිත් තම පෙරගමන නැවැත්වීය
තම නිලධාරීන් කිහිප දෙනෙක් සමඟින් තතු විමසන්නට ගිය ඔහු හා නිලධාරීන් සියල්ලන්ටම වෙඩි තබන්නට හැකි දුරක මිලීෂීයාව සිටියහ
මේ අතරේ දී බැරෙට් ගොවිපළේ අවි ආයුධ හොයන්නට ගිය පිරිස හිස් අතින් ආපසු පැමිණියහ
ඔවුන්ට ද දැකගත හැකිවූයේ පාලම උඩ මියගිය හා තුවාල ලත් තම හමුදාවේ අයයි
30 වෙද්දී ඔවුන් සටන් බිමෙන් පසුබැස ගොස් යටත්විජිත වැසියන් අතර අවි ආයුධ ඇත්දැයි සොයා බලා, දිවා ආහාරය රැගෙන, එක් රුස් වී කොන්කෝර්ඩ් ගමෙන් එදින දහවල් දොළහට පිටත් වී ගියහ
ඔවුන් පිටත් වී යෑමට එසේ කල් ගැනීම නිසා මිලීෂීයාවට අවට ගම්මාන වලට ඔවුන් එන බව දැනුම් දෙන්නට හැකියාව ලැබිණ
කොන්කෝර්ඩ් සිට ආපසු ලෙක්සින්ග්ටන් යන මාර්ගයේ මිලීෂීයා භටයන් පන්සියයක් කැළෑ තුල පෙළ ගැසී සිටියහ
ලුතිනන් කර්නල් ස්මිත් විසින් ඉදිරියෙන් යවන ලද භටයන් දැක මිලීෂීයාව පළා ගියේ නැත
මඟ දිගට බ්‍රිතාන්‍ය හමුදාවට පහර වැදිණ
ඉදිරියෙන් වූ තවත් ගස්, ගල් හා කැලෑවකින් යුතු පෙදෙසක මිලීෂීයා මිනිසුන් දෙසියයක් පෙල ගැසී සිටියහ
ඉදිරියට යන බ්‍රිතාන්‍ය හමුදාවට ඔවුන් පහර දෙද්දී, පිටුපස්සෙන් ඔවුන් හඹා ආවේ කොන්කෝර්ඩ් මිලීෂීයාවයි. මිලීෂීයා සංඛ්‍යාව එවිට දී දෙදහසක් දක්වා ඉහළ ගොස් තිබිණ
පසු දා උදෑසන වෙද්දී බොස්ටන් නගරය අවට නොයෙක් පෙදෙස් වලින් පැමිණි පසළොස් දහසක මිලීෂීයා හමුදාවකින් වටලා තිබිණ
ඇමෙරිකන් නිදහස් අරගලයේ යුද්ධ පටන් ගැනිණ
දිල්ශාන් මුණවීර (ඉංග්‍රීසි
Dilshan Munaweera) යනු ශ්‍රී ලංකා T20 ක්‍රිකට් ක්‍රීඩකයකි
2006 සිට 2008 දක්වා දිල්ශාන් මුණවීර  කොලඹ නාලන්ද  විද්‍යාලයේ  ජ්‍යෙෂ්ඨ ක්‍රිකට් ක්‍රීඩා පිල නියෝජනය කලේය